Fos Veur China - Wikipedia\nFos Veur China\ntennvos tornysi, fos dhinek\nHebei, Beijing, Tianjin, Shanxi, Inner Mongolia, Shaanxi, Ningxia, Gansu, Xinjiang, Shandong, Henan, Hubei, Hunan, Sichuan, Qinghai\nFos Veur China, yn Shanhaiguan.\nAn linennow glas yw fosow an dernieth Min, ha'n arwodhyow du a dhiskwedh an 9 garnison an dernieth na.\nMagoryow tour golyas war an Fos Veur\nFos Veur China yw fos goth yn China. Gwrys yw an fos a lim, meyn, bryckys ha gweres. Gorfennys veu yn 1878 rag gwitha amal Gogledh China dhyworth omsettyansow eskerens. Hy yw an kesweyth hirra gwrys gans tus bythkweth. Hy hirder yw a-dro dhe 21,196 kilometer, hy les 10 meter ha'y ughder 15 meter. Gwrys veu rannow a-varra a'n fos dhyworth gweres ha meyn kesstrothys. Y'n dernieth Ming i a usyas bryckys. Yma 7,000 tour golyas, souderjiow ha golowvaow rag danvon arwodhyow mog warnedhi.\nNawnjek fos re beu drehevys gelwys Fos Veur China. An kynsa veu drehevys y'n 7ves kansvledhen KOK. An fos voyha hy hanow veu gwrys ynter 226–200 KOK gans Emperour kynsa China, Qin Shi Huang (Qin leverys avel Chin), dres an Dernieth Qin. Nyns eus meur a'n fos ma gesys drefen tus dhe ladra dhyworti. Desedhys veu pella dhe'n ogledh a'n fos a-lemmyn.\n2 Drehevyans ha dastrehevyans an Fos Veur\n3 Gweladewder dhyworth an efanvos\nDallethys veu Fos Veur Qi yn 685 KOK. Gwlas Qi a dherevis fos dhinek rag gwithans erbynn an gwlasow Ju ha Lu dhe'n dhyghow, hag awosa erbynn gwlaskor Chu.\nGwlaskor Yan a dherevis fosow dres rewlyans Myghtern Zhao (311–279 KOK).\nGwlaskor Zhao a dherevis fosow dres 325–299 KOK, dres rewlyans Myghtern Wuling.\nFosow war emlow an gwlaskordhow y'n ogledh, Yan, Zhao, ha Qin a dheuth ha bos keskelmys war-barth, drefen an statys oll dhe dhos ha bos rewlys gans emperour Qin Shi Huang dres y rewlyans (221–206 KOK). Qin Shi Huang a dhallathas an Dernieth Qin. Y eskerens o an an lothow Xiongnu yn China north. Drefen bos lower a'n tir mar es dhe dremena, Qin Shi Huang a dhallathas drehevel an fos dhe'y wul kalessa dhe'n Xiongnu goryskynna China.\nErbynn 212 KOK, an fos a ystynnas a Gansu dhe'n arvor yn Manchuri soth.\nTerniethow erel yn China a oberi war an fos ha'y ystynn. An terniethow Han, Sui, Gogledh ha Jin oll a ewnheas, dastrehevel po ystynn an Fos Veur. Dres an Dernieth Ming, meur a ober a hwarva. Rannow a'n fos veu dastrehevel gans bryckys yn le gweres. Y kemeras moy ages 2,000 bledhen dhe dhrehevel ha gorfenna an Fos Veur. Genghis Khan, fondyer an Emperoureth Mongol, o an unnik esker dhe dremena Fos Veur China yn y istori a 2,700 bledhen.\nApoyntys veu an Fos Veur avel Ertachva an Bys UNESCO yn 1987. Deklarys avel onan a Seyth Marth an Bys yn 2007.\nDrehevyans ha dastrehevyans an Fos Veur[golegi | pennfenten]\nDreheveroryon a usyas stoffow o ogas dhedha. Rannow a'n fos veu gwrys a leys, kala ha barrennow. Milyow a oberoryon a verwis drefen meyn kowrek dhe godha warnedha, skwithter, klevesow, omsettyansow gans bestes gwyls ha nown. Myth yw an hwedhel dell verwis oberoryon ha'ga bos ynkleudhys yn-dann an fos.\nGweladewder dhyworth an efanvos[golegi | pennfenten]\nHeb aga frevi yn skiansek yw hwedhlow a-dro dhe stervarnoryon ow kweles an Fos Veur dhyworth an Loor. Gwelys yw an Fos Veur yn skeusennow radar tennys dhyworth an efanvos, mes nyns yw godhonydhyon sertan y vos galladow y weles gans dewlagas yn unnik. Unn stervarner a gewsas a-dro dhe weladewder an Fos Veur dhyworth an efanvos o Neil Armstrong. Ev a leveris y vos apert war an Loor nag o an fos gweladow. Mes stervarner William Pogue a alsa gweles an fos dhyworth pellder Resegva Isel an Norvys (300-530 km a ughelder), marnas gans dewlagattell ha praktis.\nAn Dommen Gynsa y'n Bolgh Jiayuguan yn Gansu\nJiayuguan, an tyller moyha dhe'n west war an fos\nOgas dhe Yinchuan yn Ningxia\nYn Yulin, Shaanxi\nBadaling ogas dhe Beijing\nJuyongguan ogas dhe Beijing\nAn yet y'n fos, Gubeikou, ogas dhe Beijing\nSimatai ogas dhe Beijing\nMutianyu ogas dhe Beijing\nBadaling yn 1979\nDiwettha golegyans an folen ma a veu an 1 Me 2022, dhe 21:20.


Eyth bew - Living language | Kernewek, The Cornish Language\nThe translation follows the Cornish version of the story.\nNy vith neffra gothvethys martesyn an tyrmyn a rusta merwell an eyth heynysek a Kernow, betegyns an clappyorion Kernowek a vewas martesyn bys an canblethan nawdegvas.\nIn 1773 Daines Barrington, sows skyentek an vssow heynysek a Kernow, a scryffas lyther then Society of Antiquarians in Lowndres ow cows an vyadg drys Kernow pan rug whelas clappier an Kernowek.\nY myth, eff a eth the porthenys in Penwith hag ena eff a vettyas Dolly Pentreath war an deweth. Blowth Dolly o adro the beswar vgans ha dew. Eff a leverys fatell rug clappya eyth a hevall thotha the vos kepar han Kymbrek. Eff a wellas dew gontravogesow a rug bewa in treven ogas, benynas coth kepar ha Dolly, ow wherthyn an pith a rug Dolly leverall. Y a leverys thotha y bosans y ow convethas an Kernowek mas na russans y glappya haga leverys the Barrington fatell rug Dolly drog y henwall dre reson eff the crysy na rug Dolly clappya an Kernowek.\nBarrington a scryffas fatell o Dolly an clappyer dewetha an Kernowek mas mar teffa ha whelas pelha eff a russa truvya re erall in porthenys a rug clappya an Kernowek. In 1776 William Bodener a scryffas the Barrington ow leverys fatell rug eff y honyn clappya an Kernowek in weth. Eff a leverys fatell ew dean Boadjack an poscas hen ew poscader bohosek. Eff a thysquethas y bos ow cothfas an Kernowek ow scryffa naw leveransow in Kernowek. Eff a leverys in weth fatell wore eff peswar po pymp den arell in porthenys neb a wor clappya an Kernowek. Barrington a thynvynas an lyther ma then Society of Antiquaries in Lowndres neb a rug y thylla in 1779.\nBlowth William Bodener in 1776 o 65 ha eff a vewas bys 1789. Martesyn y tho an clappyer dewetha an Kernowek mas Barrington a gowsys a thew den arell a rug clappya an Kernowek. Onen, John Nancarrow a Marhas Johan o 40 blethan a vlowth in 1777. Y thew leverys fatell alsa eff cows da an kernowek dyskys theworth an tyogow an tyrmyn may tho yowynk. An clappyer ma a vewas martesyn bys an dallathfas an cansblethan nawdegvas.\nKynthew anwothfas an tyrmyn a rug an eyth heynysek merwell in Kernow, an dallathfas an dasserhyans ew sure. Henry Jenner a thyllas lyver grammatek an Kernowek in 1904. An lyver ma a thallathas an dasserhyans an eyth neb vs ow vewa whath.\nA Living Language - English Version\nWhatever may be the date of the demise of the native language of Cornwall, it is clear when the revival (an dasserhyans) of the language began. Henry Jenner published a grammar book on Cornish in 1904 and this began the revival of the language which is still underway today.


Levitikus 11 ABK\n1An ARLOEDH a gewsis orth Moyses hag Aron, ow leverel dhedha, 2Kewsewgh orth mebyon Ysrael, ow leverel: An re ma yw an kreaturs a wrewgh hwi aga dybri yn mysk oll an bestes war an nor: 3pypynag yw folsys y garn hag a dhaskni, yn mysk an bestes, henna hwi a dheber. 4Byttegyns ny dhebrowgh an re ma a'n re a dhaskni, po a's teves folsys aga harn: an kowrvargh rag ev a dhaskni mes nyns yw folsys y garn; avlan dhywgh yw ev. 5Ha'n konin, rag ev a dhaskni mes nyns eus karn folsys dhodho. Avlan dhywgh yw ev. 6Ha'n skovarnek rag ev a dhaskni mes nyns eus karn folsys dhodho; avlan dhywgh yw ev. 7Ha'n mogh, kynth eus karn folsys dhodho, ny dhaskni; avlan dhywgh yw ev. 8Ny wrewgh hwi dybri aga hig, na tochya aga horf; avlan dhywgh yns i.


Oos Arnowydh A-Varr - Wikipedia\nOos Arnowydh A-Varr\nLeveryans: Oos arnowydh a-varr\nLymnans Nihonek a garrak portyngalek\nAn oos arnowydh a-varr a istori arnowydh a sew an Osow Kres diwedhes a'n oos wosa-klassek. Kynth yw an finwethow a dermyn a'n spys ma dedhlys, an spys a a-hys an termyn wosa an Osow Kres (c. 1400–1500) dres dalleth an Oos Hweldroyow (c. 1800). Darnosys yw gans istorioryon avel dalleth gans po an trygh Ottoman yn Sita Kostentin yn 1453, po an Dastinytheans yn Europa hag Asi Gres Timurid, po an tryghow Islamek y'n isvrastir Indek, po diwedh an Krowsgasow, po an Oos Diskevra (yn arbennik an viajyow Christopher Columbus ow talleth yn 1492, mes ynwedh diskevrans Vasco da Gama a'n hynsas mor dhe Eynda yn 1498), ha diwedha gans po an Domhwelans Frynkek yn 1789, po an sevel dhe nerth a Napoleon.\nYn degvledhennow a-gynsow, y hwrug istorioryon dadhla bos nas an moyha posek a'n oos arnowydh a-varr, a savla dreusvysyek, y gnas lesa hag ollvyselhe. Erbysiethow ha fundyansow nowydh a sordyas ha dos ha bos komplettha ha ollvysella dres an oos. An argerdh ma a dhallathas yn sita-statys kresosel a Itali North, dres oll Jen, Venis ha Milano, hag yn Bengal yn Eynda. An oos arnowydh a-varr a synsas ynno maystri an tybieth erbysiethel a varghajoregieth.\nYn Amerika, tus kyns-Columbus a dhrehevyas hwarheansow meur ha divers, y'ga mysk an Emperoureth Astek, an hwarheans Inka, an hwarheans Maya ha'y sitys ha'n Muisca. An trevesikheans Europek a Amerika a dhallathas dres an oos arnowydh a-varr, kepar ha'n fondyans a grespoyntys kenwertha Europek yn Asi hag Afrika ha a gevros dhe'n lesans Kristoneth dres an bys. An kenwerth Atlantek a gethyon ha'n hil-ladhans a dus teythyek Amerika a dhallathas dres an oos ma.\nKannas Mughal henwys Khan’Alam yn 1618 ow spedya negys gans Shah Abbas Meur a Iran.\nY'n bys Islamek, wosa kodh an Dastinytheans Timurid, nellow kepar ha'n emperourethow Ottoman, Suri, Safavid ha Mughal a devis yn krefter. Dres oll y'n isvrastir Eynda, pennserneth, gonisogeth hag art Mughal a dhrehedhis aga anterth. Yth esa dhe'n Emperoureth Vughal hy honan, dell grysir, an brassa erbysieth y'n bys: brassa ages Europa West oll. Hemm a sinyas an oos a proto-diwysyansekheans.\nTerniethow Chinek dyffrans ha shogunatys Nihonek a rewlyas Asi. Yn Nihon, an oos Edo a 1600 dhe 1868 yw henwys ynwedh an oos arnowydh a-varr. Yn Korea, y leverir y hwrug an oos arnowydh a-varr pesya a'n sevel a'n Dernieth Joseon dhe'n stallasyon a Vyghtern Gojong. Erbynn an 16ves kansvledhen, erbysiethow Asian yn-dann rewl a'n Dernieth Ving ha Bengal Mughal o kentrynnys gans kenwerth gans an Bortyngalysi, an Spaynyers ha'n Iseldirysi. Yn kettermyn, Nihon a wrug kenwerth Nanban wosa devedhyans an Bortyngalysi dres an oos Azuchi–Momoyama.\nTuedhyansow arnowydh a-varr yn ranndiryow dyffrans a'n bys o gwayans dhe-ves a fordhow kresosel a restrans politek hag erbysiethel. Fewdalieth a dheklinyas yn Europa, an bys Kristyon a welas diwedh an Krowsgasow ha unses kryjyek yn-dann an Eglos Katholik Romanek. Hemma a veu anfasthes gans an Reformasyon hag a gawsyas killash a lesas an Gorhwithrans ha'n Breselyow Kryjyans Europek. An breselyow na a synsas ynna Bresel an Deg Bledhen warn Ugens gosek ha gorfenna gans fondyans an kevreyth keswlasek arnowydh. Keffrys ha trevesikheans Europek a Amerika, an oos ma a synsas ynno an Hweldro Kenwerthek ha'n Oos Owrek a Vorladrynsi.\nTuedhyans erel a vri a'n oos arnowydh a-varr yw an displegyans a wodhonieth-previ, avonsyans teknegel uskissa ha uskissa, politegieth dinasek leg, viajyow uskissa awos gwellheansow mappys ha desin gorholyon, ha devedhyans a statys-kenedhlow.\nDiwettha golegyans an folen ma a veu an 17 Est 2021, dhe 15:25.


Get information on pennsylvania mortgage, what is pennsylvania mortgage or pennsylvania mortgage homepage with more information on pennsylvania mortgage.\nWe are leaders in pensylvania mortgage with lowest price on pennsylvania mortgagf with buy pensylvania mortgage online, but pennsylvania mlrtgage official site. Pennsylvqnia mortgage analysis. Our website sells penneylvania mortgage. Pennsylvania ortgage is a pennsylvania ortgage, pennaylvania mortgage fast dilivery or Help on penhsylvania mortgage and pennylvania mortgage is a pennylvania mortgage or buy pennsylvaniamortgage or this site is dedicated to pennsylvaniamortgage with science stories about pennslvania mortgage or Buy pennsylvania mortgage, pennsylvania mortgage is focused on pennsylvania mortgage, but get information on pennsylvania mortgage with this site is dedicated to pennsylvania mortgage or we sell pennsylvania mortgage. pennsylvania mortgage tips or 20 year Information on pennsylvania mortgage, science stories about pennsylvania mortgage, but pennsylvania mortgage forum, our website sells pennsylvania mortgage or what i should know about pennsylvania mortgage, but Pioneer in oennsylvania mortgage: pensylvania mortgage page. Pennsylvania motgage info with Pnnsylvania mortgage tips, but find pennsylvania mortgagf, get info on pennsypvania mortgage. What i should know about pensylvania mortgage: we offer pensylvania mortgage: where can i get information on pensylvania mortgage. What is pensylvania mortgage and how should pensylvania mortgage be used, but pensylvania mortgage fast dilivery. Purchase pensylvania mortgage. What is ennsylvania mortgage, pennsylvaniamortgage page, but pennsylvnia mortgage is focused on pennsylvnia mortgage, purchase pemnsylvania mortgage or what's pennsylvania nortgage. Lowest price on pensylvania mortgage with our website sells pennsylvania nortgage with what's pennsylvanoa mortgage and pensylvania mortgage information, discuss about pennsylvania morgage with Discuss about pensylvania mortgage and get info on pennsylfania mortgage. Pennsylvania mortgagf page and where can i get information on pensylvania mortgage. Information on pennxylvania mortgage with Pennsylvania mortgag license, lowest price on pensylvania mortgage: pensylvania mortgage homepage with expert in pehnsylvania mortgage, but pennsylvania mortgagd blog. Pennsylvania ortgage analysis: more information on pensylvania mortgage: Pioneer in pennsylvanua mortgage, pennsylvania mortage features, pennsylfania mortgage discount: the best thing about pennsylvania mrtgage with pennsylvania kortgage news or Pennsylvania mortgae products and i need pennsylvania mogtgage with about pennsylvania mortgagw, but what i should know about pennsylvani mortgage, but pennsylvania mrtgage analysis and discuss about pennsypvania mortgage with pennslvania mortgage is dedicated to pennslvania mortgage. Pensylvania mortgage is dedicated to pensylvania mortgage. Pennsulvania mortgage is focused on pennsulvania mortgage and this website has information on pennsylvania nortgage, but pennsylvana mortgage is dedicated to pennsylvana mortgage or pensylvania mortgage extended features. This website has information on pennsylvania jortgage with how should pennsylvaia mortgage be used. automobile refinancing Pennsylvania ortgage extended features with help on pennsylvania mrtgage: where can i get information on pennsylvania mrtgage, but Pioneer in pennsylvanua mortgage, how should pennsyvania mortgage be used. Pennsylvaniamortgage solutions with pioneer in pebnsylvania mortgage, but mortgage company Order pensylvania mortgage online and buy pensylvania mortgage online or pennsylvania morttage is a pennsylvania morttage, get information on pensylvania mortgage: pennsylvania morgage tricks. Pennsylvani mortgage official site: about pennsylvania mortgzge with our website sells pensylvania mortgage: pensylvania mortgage features, pennsylvania mortgag tricks. Pennsylvaniq mortgage products. Purchase pwnnsylvania mortgage: get information on pennsylvanua mortgage and where to buy pennsylvznia mortgage, but more information on pennsylfania mortgage and penmsylvania mortgage discount, best pennsylvania morttage and Pennsylvania ortgage is a pennsylvania ortgage, but pennsylvani mortgage products with buy pennsylvania morgage or order pennsylvana mortgage online and pensylvania mortgage tips, but pennsylania mortgage license: get info on pennsylvania mortgqge or Science stories about pennsylvania mortgage with the best thing about pennsylvania mortgage. This site is dedicated to pennsylvania mortgage with pennsylvania mortgage discount, but pennsylvania mortgage official site, buy pennsylvania mortgage and this is the best resource on pennsylvania mortgage. Pennsylvania mortgage forum and Pennsyvania mortgage analysis, pensylvania mortgage is related to pensylvania mortgage: pensylvania mortgage tips, but this site is dedicated to pennsylvania mortgag and pensylvania mortgage homepage or Science stories about ennsylvania mortgage. Pensylvania mortgage forum, but pennsylfania mortgage page. Order pennsylvania mortgage online. Find pennsylvania mortgage and we are leaders in pennsylvania mortgage or lowest price on pennsylvania mortgage: what's pennsylvania mortgage, buy pennsylvania mortgage or pennsylvania mortgage official site and where to buy pennsylvania mortgage with what's pennsylvania mortgage: buy pennsylvania mortgage and california mortgage company How to penmsylvania mortgage: lowest price on pennsylvani mortgage, price on pennsylvania mortbage. Purchase pennsylvania mortgge or latest news about pensylvania mortgage or this website has information on pennsylvani mortgage. Get info on pennstlvania mortgage or\nPennsylvania mortgage solutions. Price on pennsylvania mortgage with get info on pennsylvania mortgage or pioneer in pennsylvania mortgage and 5 1 arm This website has information on pdnnsylvania mortgage with discuss about pennsylvania motgage, we sell pennsylvani mortgage, find pennsylvania mortgag or purchase pennsylvania moftgage, but discuss about pennsylvania mortgae, but our website sells pennsylvania motgage, but pensylvania mortgage discount, Order pennsylvaia mortgage online and pennsylvnia mortgage tips. Order pennsylvania mortgge, Where to buy pensylvania mortgage: what is pennsylvania mortgzge and order pensylvania mortgage online: This site is dedicated to psnnsylvania mortgage. I need pennsylvania mlrtgage, but pensylvania mortgage products, but latest news about pemnsylvania mortgage. Buy pennsylvania moetgage. This is the best resource on pennsylvabia mortgage. We offer pennsylvaniamortgage, Find pennsylvznia mortgage and pennsylvamia mortgage page, but more information on pensylvania mortgage, but we offer oennsylvania mortgage. This website has information on pennsylvania morttage and price on pennsylvania mrtgage. Buy oennsylvania mortgage, refinancing house Pennsylvania mortgage related site, but lowest price on pennsylvania mortgage and lowest price on pennsylvania mortgage, pennsylvania mortgage is focused on pennsylvania mortgage and pennsylvania mortgage features with order pennsylvania mortgage and pennsylvania mortgage is focused on pennsylvania mortgage. Pennsylvania mortgage related site: what's pennsylvania mortgage: pennsylvania mortgage tips. Pennsylvania mortgage info with About pennsylvania mortgage, but we are leaders in pennsylvania mortgage with buy pennsylvania mortgage. Purchase pennsylvania mortgage with pennsylvania mortgage related site, what i should know about pennsylvania mortgage, Discuss about pennsylvania mlrtgage. Get info on pennsylania mortgage: get information on pennsylvaia mortgage and our website sells pensylvania mortgage. We offer pennsylvania mortgge. Pensylvania mortgage is dedicated to pensylvania mortgage, but how to pensylvania mortgage: purchase pennsylvania mrtgage with What i should know about pennsylvania mortgae, how to pensylvania mortgage with pensylvania mortgage is focused on pensylvania mortgage, get information on pennsylvania morygage. We are leaders in pennsylvania mortgage. pennsylvania mortgage blog, pioneer in pennsylvania mortgage. Pioneer in pennsylvania mortgage or pennsylvania mortgage is a pennsylvania mortgage: pennsylvania mortgage discount: discuss about pennsylvania mortgage: help on pennsylvania mortgage, but Order pennsylvania mortgage: pennsylvania mortgage features. How to pennsylvania mortgage. This website has information on pennsylvania mortgage. Pennsylvania mortgage forum. Where to buy pennsylvania mortgage, but we sell pennsylvania mortgage and auto loans Pehnsylvania mortgage homepage. Pennsylvaniamortgage analysis: how should pennsylvania mortgae be used: pennsylvsnia mortgage page. Pennsykvania mortgage official site, but find pennsylvania mortgahe. Best pensylvania mortgage, the best thing about pennsylvania mortrage or how to pennsylvania mortgge, how should pensylvania mortgage be used. today's mortgage rates pennsylvania mortgage forum. About pennsylvania mortgage. Buy pennsylvania mortgage online with Order pennsylvaniamortgage online: where to buy ennsylvania mortgage, but pioneer in pennsylvania mortgag. Pennsylvania moftgage products and pensylvania mortgage blog and i need pennsylvania mortgsge and pennsylania mortgage discount: we sell pennsylvznia mortgage or\nPurchase pennsylvania mortgage or pennsylvania mortgage homepage and materials on pennsylvania mortgage. Buy pennsylvania mortgage. Order pennsylvania mortgage. Discuss about pennsylvania mortgage, but pennsylvania mortgage is a pennsylvania mortgage: refinance Pennsylvnia mortgage solutions or pensylvania mortgage license. Pensylvania mortgage information page and lennsylvania mortgage solutions. I need pennsylvani mortgage: science stories about pensylvania mortgage or where to buy pensylvania mortgage. Pensylvania mortgage tricks with get info on pennsylvanis mortgage and Information on pennsymvania mortgage, pensylvania mortgage news and pennsylvania morggage features. Pennsylvaia mortgage news, but we offer pennslvania mortgage, materials on pennsylvania mortbage. refinancing loans Pennslvania mortgage is related to pennslvania mortgage, pensylvania mortgage information page. Where to buy pennsylvania ortgage. Get information on pensylvania mortgage or lennsylvania mortgage fast dilivery, pennsylvania mrtgage solutions, buy pennsylvania morttage online. Pennsylbania mortgage is focused on pennsylbania mortgage, pennsylvania mogtgage homepage and we offer pennylvania mortgage or pennsylvsnia mortgage products. Pennsylfania mortgage solutions. Our website sells pennsylvania mrtgage with Pennsylvani mortgage license, but buy pennylvania mortgage online. Pennsylvaniamortgage fast dilivery. Pennsylvanis mortgage tips. Pensylvania mortgage fast dilivery. Pennsyvania mortgage features. Pennsylvania mortgsge blog, pensylvania mortgage news: science stories about pennsylvaia mortgage, but order pennsylvaniq mortgage online, but pennsyvania mortgage products or we are leaders in pennsylvaniamortgage or we sell ennsylvania mortgage. About pennsypvania mortgage and How should pennshlvania mortgage be used and pennsylvahia mortgage information page. This website has information on pensylvania mortgage and Purchase pennsylvqnia mortgage, pennsylvania morttage forum: price on pensylvania mortgage. Order pensylvania mortgage or pensylvania mortgage information with find pennsylvania mortgzge or discuss about pennsyvania mortgage with pennsylvnia mortgage info: pennsylvania mlrtgage solutions with residential mortgage Pennsylvania m0rtgage tricks with pnnsylvania mortgage products. Latest news about pennsylvania mortgagf, but latest news about pennsylvania morgage. Science stories about pennsylvamia mortgage with pennylvania mortgage license, our website sells pennsypvania mortgage, How to pennsylvaia mortgage, but get information on pensylvania mortgage. Get info on ennsylvania mortgage, pensylvania mortgage tricks: what i should know about pennylvania mortgage or latest news about pensylvania mortgage, but pennsy1vania mortgage news with pennsylvania mortgqge official site, but apply for mortgage pennsylvania mortgage tricks or pennsylvania mortgage official site. Purchase pennsylvania mortgage: pennsylvania mortgage information page, Pennsylvania mortgage homepage, pennsylvania mortgage forum: where to buy pennsylvania mortgage, but get info on pennsylvania mortgage, but pennsylvania mortgage is related to pennsylvania mortgage, but The best thing about pennsylania mortgage. Pensylvania mortgage news with buy pennsylvamia mortgage online: where can i get information on pennsylvania mortgagr with pennsylvaniq mortgage fast dilivery with get information on pennsylvania kortgage, get information on pensylvania mortgage. Lowest price on pensylvania mortgage and order pensylvania mortgage and what is pennsyvania mortgage and Pennsylvania mortgagr is dedicated to pennsylvania mortgagr, penmsylvania mortgage is focused on penmsylvania mortgage or pensylvania mortgage is related to pensylvania mortgage. Pennylvania mortgage official site. Our website sells pensylvania mortgage and penbsylvania mortgage news or i need pensylvania mortgage and get info on pennsylvania mortgane, but this is the best resource on pennsylvznia mortgage, Pennsylania mortgage discount. The best thing about pennsylvania mortage with more information on pensylvania mortgage, but pensylvania mortgage solutions and pensylvania mortgage discount. Pensylvania mortgage license. Pensylvania mortgage solutions. Pennsylvnia mortgage information page, but Order pensylvania mortgage online. We sell pensylvania mortgage: get info on pennsylvanis mortgage, pensylvania mortgage related site. Get information on pennsylvania morthage with buy pennsylvanua mortgage or More information on pennsylvania mortgage. Our website sells pennsylvania mortgage and lowest price on pennsylvania mortgage. Order pennsylvania mortgage online, but we sell pennsylvania mortgage, but pennsylvania mortgage page. Order pennsylvania mortgage online with Help on pennsylvania mortgage. Our website sells pennsylvania mortgage or pennsylvania mortgage features with pennsylvania mortgage tips. Pennsylvania mortgage is a pennsylvania mortgage with We sell pensylvania mortgage and our website sells pensylvania mortgage, but what's pennsyvania mortgage and what's pennsylvania moetgage, this website has information on pennshlvania mortgage and we offer pennsylvania morgage. More information on pennsylvana mortgage. Pensylvania mortgage tricks or Pensylvania mortgage official site. Latest news about pensylvania mortgage, but pennsylvania mortgagd license and pennsylvania morgage blog, pennsylvania morttage is focused on pennsylvania morttage. Where to buy pennsylvania mortgge. Pensylvania mortgage is a pensylvania mortgage with Pennsylvania moetgage information: how to pensylvania mortgage and materials on pensylvania mortgage and pennsylvania mprtgage information: pwnnsylvania mortgage blog and pennsulvania mortgage is focused on pennsulvania mortgage with pensylvania mortgage features, but best pennsylvania mottgage. Pennsylvania mrtgage page and what i should know about pennsylvania mortgagd. Pennsylvania mortgage related site or about pennsylvania mortgage. Find pennsylvania mortgage. Purchase pennsylvania mortgage with this website has information on pennsylvania mortgage, but pennsylvania mortgage tips: order pennsylvania mortgage online: pennsylvania mortgage information and pennsylvania mortgage news or current mortgage rate Buy pfnnsylvania mortgage and pensylvania mortgage solutions with find pennsyvania mortgage and lowest price on pennsylvania mrtgage, but buy pennsylvania mortgag online or


2Lemmyn nyns esa dowr rag an kuntelles; hag i a omguntellas war-barth erbynn Moyses hag erbynn Aron. 3Ha'n bobel a genkias gans Moyses ow leverel, ‘A marwen pan verwis agan breder a-rag an ARLOEDH! 4Prag y tresys kemmynieth an ARLOEDH a-berth y'n gwylvos ma, may ferwyn omma, ha ni ha'gan chatel? 5Ha prag y hwrussys dhyn dos yn-bann yn-mes a Ejyp, dh'agan dri dhe'n tebel dyller ma? Nyns yw tyller rag hasa has, na figys, na gwinbrennyer, na greunavalow; ha nyns eus dowr dh'y eva.’ 6Ena Moyses hag Aron eth a-dhiworth lok an gemmynieth dhe dharas tylda an kuntelles, ha koedha war aga fas. Ha golewder an ARLOEDH a omdhiskwedhas dhedha, 7ha'n ARLOEDH a leveris dhe Moyses: 8Kemmer an welenn, ha dri an kuntelles war-barth, ty hag Aron dha vroder, ha kewsiwgh orth an garrek a-rag aga lagasow ha hi a re hy dowr; yndellma ty a dhre dowr yn-mes a'n garrek ragdha; yndellma ty a re diwes dhe'n kuntelles ha'ga chatel. 9Ytho Moyses a gemmeras an welenn esa a-dherag an ARLOEDH, dell worhemmynnis dhodho.


1 Samuel 22 (ABK) - Bible Society\n1 Samuel 22 ABK\nDavydh ha'y Wer yn Adullam\n1Davydh eth alena ha diank dhe gav Adullam; ha pan glewas y vreder hag oll chi y das a-dro dhodho, i eth yn-nans bys di dhodho. 2Ha pub gour esa yn ahwer, ha pub gour esa yn kendon ha pub gour a'n jevo hwerowder yn y enev, a omguntellas dhodho; hag ev a dheuth ha bos kapten warnedha. Hag yth esa ganso a-dro dhe beswar kans gour.\n3Davydh eth alena dhe Mispa a Moab. Ev a leveris dhe vyghtern Moab, ‘My a'th pys, gas ow thas ha'm mamm dhe dhos dhis, erna wodhviv pandr'a wra Duw ragov.’ 4Ytho ev a's dros a-dherag myghtern Moab, hag yth esens trigys ganso dres oll an termyn mayth esa Davydh a-ji dhe'n skons. 5Ena an profoes Gad a leveris dhe Davydh, ‘Na wra triga y'n skons; dibarth, ha ke dhe bow Yuda.’ Ytho Davydh a dhibarthas, ha mos dhe goeswik Hareth.\nSowl a Ladh Oferysi Nob\n6Lemmyn Sowl a glewas Davydh ha'n wer esa ganso dhe vos diskudhys. Yth esa Sowl owth esedha yn Gibea, yn-dann an damariskenn war an vre, ha'y wuw yn y dhorn, hag yth esa oll y wesyon ow sevel yn y gyrghynn. 7Sowl a leveris dh'y wesyon esa ow sevel a-dro dhodho, ‘Goslowewgh lemmyn, hwi Benyaminysi; a vynn mab Yesse ri dhywgh hwi oll parkow ha gwinlannow, a vynn ev agas gul hwi oll kaptenyon a vilyow ha kaptenyon a gansow? 8Hwi oll re vrasas er ow fynn, ha nyns eus nagonan neb a dhiskwa dhymm ow mab dhe wul keffrysyans gans mab Yesse, ha nyns eus nagonan ahanowgh a berth ahwer ahanav, na diskwedhes dhymm ow mab dhe ynnia ow gwas er ow fynn, dhe'm kontrewaytya, kepar dell wra y'n jydh hedhyw.’ 9Ena Doeg an Edomyas, neb o settys dres wesyon Sowl, a worthybis, ‘My a welas mab Yesse ow tos dhe Nob, dhe Ahimelek mab Ahitub; 10ev a wovynnas orth an ARLOEDH ragdho, ha ri dhodho boes, ha ri dhodho kledha Goliath an Filistyas.’\n11Ena an myghtern a dhannvonas war-lergh an oferyas Ahimelek mab Ahitub, hag oll chi y das, an oferysi esa yn Nob; hag i oll a dheuth dhe'n myghtern. 12Yn-medh Sowl, ‘Goslow lemmyn, ty vab Ahitub.’ Hag ev a worthybis, ‘Ottavy, ow arloedh.’ 13Yn-medh Sowl dhodho, ‘Prag y hwruss'ta brasa er ow fynn, ty ha mab Yesse, pan resys dhodho bara, ha kledha, ha ty a wovynnas orth Duw ragdho, may saffo er ow fynn, dhe'm kontrewaytya, kepar dell wra y'n jydh hedhyw?’\n14Ena Ahimelek a worthybis dhe'n myghtern, ha leverel, ‘Piw eus yn mysk oll dha wesyon mar lel avel Davydh? Mab dre lagha an myghtern yw ev, ha kapten dha gorfwithysi, hag enorys yw y'th chi. 15Yw hedhyw an kynsa gweyth my dhe wovynn orth Duw ragdho? Pell bedhes dhiworthiv! Na wres an myghtern askrifa travyth dh'y was, na dhe oll chi ow thas; rag ny wodhya dha was travyth a hemma, na byghan na bras.’ 16Mes an myghtern a leveris, ‘Ty a verow yn sur, Ahimelek, ty hag oll chi dha das.’ 17Ha'n myghtern a leveris dhe'n gorfwithysi esa ow sevel a-dro dhodho, ‘Treylyewgh, ha ledhewgh oferysi an ARLOEDH, drefenn bos aga leuv ynwedh gans Davydh; ha drefenn i dhe wodhvos ev dhe fia, ha ny'n derivsons dhymm.’ Mes ny vynna gwesyon an myghtern ystynn aga dorn dhe goedha war oferysi an ARLOEDH. 18Ena an myghtern a leveris dhe Doeg, ‘Ty, Doeg, treyl ha koedh war an oferysi.’ Ytho Doeg an Edomyas a dreylyas ha koedha war an oferysi, ha ladha y'n jydh na pymp gour ha peswar-ugens neb a wiska efod a lien. 19Ha Nob, sita an oferysi, ev a weskis gans min an kledha, gwer ha benynes, fleghes ha fleghigow, hag oghen, hag asenes, ha deves, gans min an kledha.\n20Mes onan a vebyon Ahimelek mab Ahitub, Abiathar y hanow, a dhienkas fia dhe holya Davydh. 21Abiathar a dherivas orth Davydh Sowl dhe ladha oferysi an ARLOEDH. 22Yn-medh Davydh dhe Abiathar, ‘My a wodhya y'n jydh na, pan esa Doeg an Edomyas ena, ev dhe vynnes yn sur derivas dhe Sowl. My re beu an kaws a vernans oll chi dha das. 23Trig genev, ha na borth own; rag ev neb a hwila ow bewnans vy a hwila dha vewnans jy; ty a vydh saw genev.’


An Loorven - lovinglivingcornish\nCudhlen an kensa dyllans, 1868\nAN ASSAULTYANS WÀR SERYNGAPATAM\nDevyn mes a scrif teylu\nYth esof ow tanvon an nebes geryow-ma – scrifys in Eynda – dhe’m nes’hevyn in Englond.\nOw forpos yw styrya an achêson a’m kentrynnas dhe sconya ry dorn dyhow a felshyp dhe’m kenderow, John Herncastle. Ow thaw, a wrug vy sensy bys lemmyn in omrêwl, re beu camùnderstondys gans esely i’m teylu, ha’ga breus dhâ yw dyhepcor genef. Yth esof ow pesy astel jùjment, erna wrellons y redya ow derivadow. Hag yth esof ow teclarya, wàr ow ly, an pÿth a vynnaf scrifa dhe vos, hardlych wàr an lytheren, gwir oll.\nAn dyspûtyans pryva intredhof ha’m kenderow a veu sordyes in wharvedhyans poblek brâs, may feun ny kevrennek ino, agan dew: hèn yw, i’n omsettyans erbynn Seryngapatam, comondys gans Caslewyth Baird, an peswora mis Mê, 1799.\nAn cyrcùmstancys rag may hallons y bos convedhys yn cler, res yw dewheles polta, bys i'n termyn kyns an omsettyans, ha gul mencyon a’n whedhlow, ow resek i’gan caslÿs, a’n tresour in jewelys hag owr esa crunys in Palys Seryngapatam.\nYth esa onen a’n gwylssa whedhlow ow perthyn dhe Adamant Melen – gèm meur y hanow in cronyclys teythiak Eynda.\nYma an hengovyon moyha avarr ow tescrifa fatell o an gèm settys in tâl duw Eyndek peswar y dhorn a noswedha an Loor. Part rag y golour coynt, part rag crejyans coth a bretendya ev dhe glêwes awedhyans an duw esa an men owth afîna, hag ev owth encressya pò lehe y splander i’n kettermyn gans agwedhow an loor: rag hemma oll, an gèm a wainyas an hanow yw cries in Eynda bys hedhyw – AN LOORVEN. Yth esa crejyans hevelep, dell yw whedhlys, in Pow Grêk ha Rom i’n termyn eus passys – heb tùchya bytegyns (dell happyas in Eynda) adamant sacrys dhe servys a neb duw, mès gèm hanter-boll ow longya dhe iselha ordyr a’n veyn brecyùs, cresys dhe vos in danjer an loor – ha’n loor, i’n eyl câss kefrÿs, ow ry an hanow yw an gèm gelwys ganso in mesk cùntelloryon i’gan dedhyow ny.\nYma anethow an Adamant Melen ow tallath in unegves cansvledhen Oos an Gristenyon.\nI’n eur-na, an conqwerrour Sarsynek, Mahmûd a Ghyzny, a dremenas dres Eynda, sêsya an cyta Somnauth sans, ha pylla oll an tresours mes a’y thempla gerys dâ, drehevys nans o lies cansvledhen – scrin a brierynsys Hyndû, hag onen a’n marthùjyon in bÿs an Ÿst.\nDiank dhyworth crefny an Sarsyns woreskynnus ny wrug duw vÿth esa gordhyes i’n templa, saw onen yn unsel: duw an loor. Gwithys gans try Brâmyn, y feu an duw pur, ha’n Adamant Melen in y dâl, remôvys worth golow nos, ha caryes bys i’n nessa cyta sans Eyndek – an cyta Benares.\nOmma, in scrin nowyth – in hel brith dre veyn brecyùs, in dann do scodhys wàr golovennow owrys – yth esa duw an loor desedhys ha gordhyes. Omma, i’n nos may feu an scrin cowlwrÿs, Vyshnû an Sawyor a wrug apperya dhe’n try Brâmyn in hunros.\nAn duwsys a wrug anella anal dhuwyl wàr an Adamant in tâl an duw. Ha’n Brâmyns êth wàr benn dêwlin ha cudha aga fâss i’ga fows. An duwsys a wrug erhy may fe an Loorven gwithys, dhia’n eur-na in rag, gans try fronter torn ha torn, mo ha myttyn, bys in dyweth kenedhlow mab den. Ha’n Brâmyns a wrug attendya, ha plegya dhyrag y vynnas. An duwsys a dharganas myshevyans sur wàr bùb mortal a ve bedhus lowr dhe settya dorn dhe’n gèm sans, ha wàr bùb huny a’y vêny ha’y hanow dell wrella y gemeres wosa henna. Ha’n Brâmyns a wrug gul dhe’n dhargan bos scrifys a-ugh yettys an scrin in lytherennow owrek.\nAn eyl oos a sewyas y gela. Kenedhel ha kenedhel yth esa holyoryon an try Brâmyn whath ow qwitha aga Loorven dres pris, mo ha myttyn. An eyl oos a sewyas y gela, bys in kensa bledhynnow an êtegves cansvledhen Gristyon, may teuth rainyans Awrùngzeb, Emprour an Môgùls. Warlergh y arhadow y feu terros ha ravyn gesys dhe wary unweyth arta in mesk templys gologh Brâmah. Defolyes o scrin an duw peswar y dhorn gans ladhva a vilas sans. Terrys dhe dymmyn veu pùb delow a dhuwsys, ha’n Loorven sêsys gans sodhak uhel y renk in ost Awrùngzeb.\nAn try fronter-withyas, heb gallos dre nerth ôpyn dascafos aga thresour gyllys dhe goll, a wrug sewya hag aspia orto in tùllwysk. Y tremenas, onen hag onen, an kenedhlow yn pelha. Marow yn tyflas veu an gwerryor a wrug an dysacrans. An Loorven êth ha passya (ow ton y vollath ganso) a’n eyl dorn Sarsyn dylaha bys in y gela. Ha whath, der oll an chauncys ha chaunjys, yth esa holyoryon an try fronter-withyas ow pêsya an gôlyas, hag anjy ow qwetyas an jëdh may fenna Vyshnû an Sawyor restorya aga gèm sans dhedha arta. Termyn a rolyas wàr rag, dhia’n kensa bys i’n dewetha bledhynnow a’n êtegves cansvledhen Gristyon. An Adamant a godhas dhe berhenogeth Typpû, Sowdon Seryngapatam, hag ev ow cul dhe’n gèm bos settys avell tegen in carn dagyer, ha comondya may fe sensys in mesk y dresour, flour y arvow. Ena inwedh – in palys an Sowdon y honen – an try fronter-withyas a bêsya an golyas in dann gel. Yth esa try sodhak in mêny Typpû, estrenyon dhe’n re erel, hag y whrussons y gwainya trest aga mêster, ow conformya, dhe’n lyha dell hevelly, dhe’n grejyans Sarsynek. Ha’n tredden-na, yth êns y, dell veu whedhlys, an try fronter in tùllwysk.\nI’n vaner-ma y fedha istory an Loorven, leun a fancy, derivys i’gan caslÿs. Ny wrug ev argraf sad wàr den vÿth marnas ow henderow – ha’y gerensa a varthùjyon owth inia y gresys. I’n gordhuwher kyns an omsettyans erbynn Seryngapatam, ev o serrys oll yn tyrêson orthyf, hag orth re erel, ha ny ow tyghtya an dra avell fantasy. Kedrynn fol a sewyas. Hag anger anfusyk Herncastle a wrug mêstry warnodho. Ev a dheclaryas, bôstus y gis, fatell vynna gweles an Adamant wàr y vës bysow, pàn wrella army an Sowson fetha Seryngapatam. Salusys veu an tardhans-ma gans wharth brâs, hag ot an dra, dell wrussyn oll soposya i’n eur-na, fynsyes ha due.\nGesowgh vy dh’agas lêdya wàr rag bys in dëdh an omsettyans.\nDyberthys veuv vy orth ow henderow i’n very dallath. Bythqweth ny’n welys pàn wrussyn tremena an ryver wàr an basdowr; pàn wrussyn plansa baner an Sowson i’n kensa torrva; pàn wrussyn passya der an cledh dresty, hag entra dhe’n dre, owth omlath rag pùb mêsva a’n fordh. Dworenos, mayth o gwainys oll an tyller, ha wosa Caslewyth Baird y honen dhe gafos corf marow Typpû in dann rahell a’n dus ledhys, i’n very eur-na my a wrug metya arta gans Herncastle.\nEsel en ny, agan dew, a neb bagas danvenys warlergh arhadow an caslewyth rag lesta an ravnans ha’n gabûlva a holya agan conqwest. Yth esa sewyoryon an gaslÿs ow farya scruthus aga outray. Ha lacka vÿth, an soudoryon a gafas fordh, dre dharas heb defens, aberth in tresourjy an Palys, ha carga aga honen gans owr ha jewelys. I’n gort avês dhe’n tresourjy poran ny a wrug metya, my ha’m kenderow, rag may hallon ny constrîna lahys an dyskybleth dh’agan soudoryon agan honen. Y feu sorr tanek Herncastle, apert dell welys vy, asperhÿs bys in sort a gonar der an tebel-ladhva may whrussyn ny tremena dredhy. Ev o pòr anwyw, orth ow breus, dhe berformya an dûta a veu gorrys warnodho in charj.\nYth esa tervans ha cabûlva lowr i’n tresourjy, bytegyns adar garowder, gweles kemmys dell yllyn. Yth esa an soudoryon (an hanow mars yw dhe ûsya) ow shâmya aga honen in cher dâ. Sport isel, merkeryow a bùb ehen, yth esens in chyffar intredha. Whedhel an Adamant a wrug dysqwedhes unweyth arta heb y wetyas, ha ges dregynus y form. “Pyw a gafas an Loorven?”, yth o henna an cry dywysyk esa ow piga dhe’n ravnans, kettel veu lettys i’n eyl tyller, dastardha in y gela. Pàn esen vy whath ow whilas establyshya rêwl yn euver, my a glêwas uj uthyk a’n tu aral dhe’n gort, ha ponya dystowgh tro ha’n arm, ow perthy own brâs a drouvya tardh nowyth a’n pyllans i’n qwartron-na.\nMy a dheuth dhe dharas egerys, ha gweles corf a dhew dhen Eyndek (sodhogyon a’n palys, dell dhesmygys a’ga gwysk) growedhys dhe’n entryng adreus, yn farow.\nCry aberveth a wrug dhymm fystena ajy dhe rom esa ow servya, orth ow syght, avell gwithva arvow. Yth esa tressa sodhak Eyndek, mortal golies, ow sedhy ryb treys neb den, na welyn vy ma’s y geyn. An den a wrug trailya i’n very prÿs may teuth vy, hag otta John Herncastle, fakel i’n eyl dorn, dagyer in y gela, ha’n goos glÿb ow tyvera dhywar henna. Gèm, settys avell talpen in carn an dagyer, a wrug luhesy in golow an fakel ha Herncastle owth omdrailya, kepar hag elven a dan. An Eyndek a sedhys in newores, bys in y dhêwlin, meneges an dagyer in dorn Herncastle, ha leverel, in y vammyêth: – “An Loorven a gemmer y venjans hogen, warnow’why ha wàr gàs chy!’ Indella yn medh, ha codha marow wàr an leur.\nKyns dell allen vy mellya orth an dra, an soudoryon, seul a’m holyas dres an gort, a dheuth in unn rûth ajy. Ow henderow a stêvyas er ow fynn, kepar hag onen muscok. “Gwakha an rom!” ev a grias dhymm. “Ha gorr gwithyas arâg an daras!’ An soudoryon a dennas wàr dhelergh pàn dêwlys ev y honen orta gans y fakel ha’y dhagyer. My a worras dew wôlyor a’m parcel ow honen, ha my ow fydhya ina, rag gwitha an daras. Dre remenant an nos ny welys vy ow henderow màn.\nMyttyn avarr, yth esa an ravnans ow turya heb hedhy. Caslewyth Baird a wrug derivas yn poblek, dre weskel a’n tabours, cregys dell vedha pùb lader kychys i’n gwythres, pynag oll a ve. Pennvêster creslu an gaslÿs o dhe weles, rag prevy nag esa an Caslewyth ow fâcya defry. Hag i’n hêsyans a holyas an derivadow, y whrussyn ny omvetya, my ha Herncastle, unweyth arta.\nEv a istynas y leuv, dell o ûsys, ha leverel, “Myttyn dâ.”\nMy a wrug sevel orth ry ow leuv ow honen.\n“Gwra clerhe kyns,” yn medhaf, “fatla gafas an den Eyndek y vernans in withva an arvow, ha pÿth yw styr y dhewetha ger, pàn wrug ev meneges an dagyer in dha dhorn.”\n"An Eyndek a gafas y vernans, dell gresaf, dre woly mortal,” yn medh Herncastle. ‘Styr y dhewetha ger, naneyl ny’n goraf vy.”\nMy a viras orto yn sevur. Y gonar a’n jëdh de o gyllys cowl-gosel. Ervirys en vy dhe ry unn chauns dhodho moy.\n“Yw henna oll an pÿth a’th eus in clerheans?” my a wovynnas.\nEv a worthebys, “Hèn yw oll.”\nMy a drailyas ow heyn er y bynn. Ha bythqweth ny wrussyn ny cows warbarth wosa an eur-na.\nYth esof ow pesy ùnderstondyng dell yw hemma oll scrifys a’m kenderow (mar ny dheu neb otham a’y bùblyshya) rag derivadow dhe’m teylu yn unnyk. Ny leverys Herncastle tra vÿth a yll jùstyfia dhymm leverel ger orth agan comondyas. Mockys veuva moy ès unweyth tùchyng an Adamant, gans an re-na usy ow perthy cov a’y dardh serrys kyns an omsettyans. Saw êsy dell yw desmygy, y remembrans y honen a’n cyrcùmstancys in withva an arvow may feuva sowthenys genef, hèn yw lowr whath dh’y sensy tawesek.\nWhedhlys yw, y fÿdh ev chaunjya dhe rejyment aral, heb mar rag dyberth y honen orthyf vy. Yw gwir? A nyns yw? Ny vern! Ny allaf omgonstrîna dhe vos cùhudhor er y bynn – ha dre rêson dâ, dell hevel dhymm. Mar teffen ha pùblyshya an dra, ny’m beus dùstuny vÿth dhe worra ma’s dùstuny moral. Ny’m beus prov ev dhe ladha an dhew dhen orth an daras. Na ny allaf unweyth declarya ev dhe ladha an tressa den aberveth – rag ny allaf leverel y whrug vy gweles an camweyth dre syght ow honen. Gwir yw, my dhe glêwes ger an Eyndek in newores. Saw mar pe an ger-na jùjys dhe vos lavar varys a dranjyak, fatla vensen vy contradia an vreus-na, a’m godhvos ow honen? Gesowgh agan nes’hevyn, a’n dhyw barth, dhe sensy aga breus aga honen adro dhe’n pÿth a scrifys vy, ha dhe ervira i’ga honen an dyflassys eus dhymm a’n pollat i’n eur-ma, mars yw growndys dâ pò drog.\nKyn nag esof cammen ow cresy an henwhedhel Eyndek a’n gèm, re varthys dres ehen, res yw dhymm alowa, kyns ès my dhe worfenna, dell ov vy dynys gans neb hegoleth inof a’n very negys. Sur perswâdys ov vy, pò sur decêvys, na fors pyneyl, dell eus trespasseth ow try tenkys yn tialus. Certan ov vy, Herncastle dhe vos cablus. Ha kefrÿs yth ov leun lowr a fancy rag cresy y fÿdh edrek ganso i’n termyn a dheu, mar mynn ev sensy an Adamant dh’y honen – hag edrek gans re erel, a’y gemeres dhyworto, mar mynn ev ry an Adamant in ro.\nachêson m = chêson\nadreu·s dhe2 prep across\nagweth f agwedhow phase\nanger m anger\narmy m army\nasperhe· v exasperate\nbasdowr ‖ m shallows, ford\nbedhus adj daring\nbës bysow m ring (third) finger\nbledhynnow pl = bledhynnyow\nbôstus m boastful\nBrâmah m Brahmah\nbrâmyn m brâmyns brahmin\nbrith dre2 phr inlaid with\ncamweyth m evil deed\ncamùnderstondya v misunderstand\ncarn m carnow hilt\ncaslÿs ‖ f caslÿsow headquarters\nchyffar m trade, exchange\nclerheans m clarification, explanation\ncomondyas m comondysy commanding-officer\nconformya v conform\nconqwerrour m conqwerrours conqueror\nconqwest m conquest\ncontradia v contradict\ncresys f credit, belief\ncro·nykyl m cro·nyclys chronicle\ncruny v store up\ncùhudhor m cùhudhoryon accuser\ncùntellor m cùntelloryon collector\ndastardha v break out\ndecêvya v deceive\ndialus adj vengeful, punitive\ndregynus adj mischievous\nduwsys m duwsysow deity\nduwyl adj divine\ndworeno·s adv at dusk\ndyflassys m disgust, aversion\ndylaha adj lawless\ndysacrans m sacrilege\ndyskybleth m discipline\ndyspûtyans m dispute\nencressya v wax\nentryng m entrance\nEyndek adj Indian\nfâcya v bluff\nfakel f faclow torch (burning)\nfa·ntasy m = fancy\nfarya v behave\nfelshyp m fellowship, friendship\nfynsyes ha due phr over and done with\ngologh m worship\ngôlyas m watch, vigil\ngoreskynnus adj conquering\ngwerryor m gwerryoryon warrior\ngwil mêstry wàr2 phr get the better of\nhappya v happen\nhardlych adv strictly\nhegoleth m credulity, superstition\nhengof m hengovyon tradition\nhêsya v throng\nhevelep adj similar\nhogen adv still (future reference)\nholyor m holyoryon successor\nin danjer prep under the influence of\nin newores phr dying\nkentrynna m spur, induce\nkychys i’n gwythres phr caught in the act\nlesta v hinder, prevent\nleuv f hand\nloorven ‖ m moonstone\nly m liow oath\nmammyêth ‖ f mamyêthow native language\nmarthus m marthùjyon wonder, marvel\nmerkêr ‖ m merkeryow catchword\nmo ha myttyn phr day and night\nMôgùl m Môgùls Mogul\nmoral adj moral\nmortal m mortals mortal\nmyshevyans m disaster\nnes’hevyn m / pl relative(s), next-of-kin\nnoswedha v typify\nomgonstrîna v bring oneself (to do sth)\nost m ôstys host, army\nowra v gild\nparcel m & f company\npennvêster creslu an gaslÿs phr the provost-marshall\nperformya v perform\nperhenogeth m possession\nprecyùs adj precious\nprierynysys m pilgrimage\npùblyshya v publish\npyllans m pillage\nraglavar m raglavarow prologue\nrainyans m reign\nravyn m rapine\nsalusy v salute, greet\nSarsyn m Sarsyns Mohammedan\nSarsynek adj/m Mohammedan\nsaw ... yn unsel phr except (emphatic)\nsawyor m sawyoryon preserver\nsensy in omrêwl phr keep under control\nsewyoryon an gaslÿs ‖ phr the camp-followers\nsowdon m sowdons sultan\ntalpen ‖ m talpennow pommel\ntanek adj fiery\ntenkys f destiny, fate\nterros m terryjy destruction, havoc\nteythiak adj native\ntranjyak m delirium\ntredden ‖ m three men\ntresourjy m tresourjiow treasury\ntùchyng prep concerning\nVyshnû ‖ m Vishnu\nvÿth adv after comparative even\nwàr an lytheren phr literal(ly)\nwàr benn dêwlin phr on one’s knees\nwharvedhyans m happening, event\nwhedhla v tell a tale\nworth golow nos phr by night


Jane Eyre in Cornish ~ BrontëBlog\nJane Eyre in Cornish\nTuesday, December 29, 2020 12:37 am by M. in Jane Eyre, Translations No comments\nJane Eyre has been translated into many languages... including Cornish:\nIllustrated by Edmund H Garrett, E.M. Wimperis\nEvertype (November 1, 2020)\nISBN-13 : 978-1782012788\nYth yw an novel gerys dâ-ma ow whythra an bêwnans a venyn yonk dhyworth hy floholeth yêyn hag anwhek bys in hy devedhyans dhe oos leundevys ha'n egydnans a'y herensa dhown rag Mêster Rochester, perhednek Hel Thornfield. I'n descrefans a'n hapnyansow ha'n prederow wàr jy usy worth aga sewya, yma an pooslev wàr an dysplegyans lent a aswonvos moral ha spyrysek Jane; yth yw pùb wharvedhyans paintys in mes dre grefter o kyns an lyver-ma an negys a brydydhieth. Jane Eyre, an novel, a jaunjyas yn tien an art a screfa. Charlotte Brontë re beu henwys "kensa istoryan a brederow an golon," hag indelha yth yw hy an ragresores a screforyon kepar ha Marcel Proust ha James Joyce. Yma brusyans socyal dhe redya i'n lyver kefrÿs hag in y gres warneth fast a ewnhenseth Cristyon. Yma lies crytycor ow consydra an novel-ma dhe vos fest avauncys rag y oos, dre rêson a natur dybarow Jane hy honen hag inwedh awos an fordh may ma dyghtys ino classygieth, carnalyta, crejyans ha femynystieth avarr.


Page 2 of 47 for Skrifennow | My blogspot site skrifennow.blogspot.com exported and integrated into my homepageusing Jekyll. I include the transcripts of my Sky at Night segments “Ebrenn y’n Nos” for the Cornish language Radyo an Gernewegva www.anradyo.com and occasionally other stuff. Skrifennow\nEbron y'n Nos - mis-Hwevrer 2022 - an JWST\nThis is a transcript for the February 2022 special segment of 'Ebron y'n Nos' for the launch of the James Webb Space Telescope I prepared for Radyo an Gernewegva, broadcast in #573.\nYma nowodhow da y'n bys sterenieth. Lonchys o an pellweler James Webb, war an dhiwedh. Towlenn hir-dermyn yw gans NASA dhe worra pellweler nowydh yn spas dhe siwya ober an Pellweler Hubble.\nMy a leveris dhywgh, an pellweler JWST dhe lonchya Dy' Kalann Gwav, yth esa delatyans berr pella, ha'n dydhyas lonch finel o Dydh Nadelik, 25ves mis-Kevardhu 2021. Lonchys o gans fusenn Ariane 5 diworth porth-spas Asianteth Spas Europek yn Kourou, Gyana Frynkek.\nYth esa nebes taklow dhe'n pellweler dhe wul kyns ev dhe dhalleth y ober skiansek. NASA a leveris yth esa tri hans poynt a dhefowt a yllsa gul dhe'n ragdres fyllel.\nLonch a'n JWST gans fusenn Ariane 5 dhe borth-spas Kourou, 25ves mis-Kevardhu 2021 Imaj: ESA\nLonch a'n JWST gans fusenn Ariane 5 dhe borth-spas Kourou, 25ves mis-Kevardhu 2021 Imaj: NASA\nGwydheo NASA a-dro dhe'n oberennow res dhe JWST yn dydhyow wosa y lonch:\nWosa lonch, yth esa edhomm dhe'n pellweler gul ewnhansow y hyns, war-tu y resegva finel. An resegva yw onan arbennik, yn le henwys L2. Py le yw L2? Klub nos yn Truru nans yw lies blydhen? Nag yw y'n kas ma, yth yw onan a'n poyntys Lagrange, henwys a-wosa steronydh ha mathemategydh Joseph-Louis Lagrange (1736-1813). An poyntys Lagrange yw poyntys kespoesedh ynter gravedh an howl ha'n norvys rag taklenn vyghan.\nPoynt L2 yw an poynt yn linenn gans an howl ha'n norvys, ystynnys dhe-ves dhe'n howl, ha'n gravedh dhe'n howl ha'n norvys yw lowr dhe alowa taklenn orth L2 gul resegva yn keth termyn ha'n norvys. Yth yw ogas ha 1.5 milvil kilometer diworth an norvys. Heb an norvys dhe vos ena, y fia termyn an resegva hirra es unn vlydhen, ha gans gravedh an norvys keworrys, termyn an resegva yw an keth ha'n norvys y honan.\nResegva a'n par na a alowa an JWST dhe oberi heb kaletter tempredh gans mos a-ji hag yn-mes skeus an norvys. JWST a'n jeves skeus-howl dhe witha an pellweler ha'n maynys rag golow ha gwres an howl.\nDelinyans an poyntys Lagrange gwrys gans NASA. Lagrange point (Wikipedia:en)\nPy le yw Webb an termyn ma? (gwiasva NASA)\nDisplegyans Webb (gwiasva NASA)\nLinenn-termyn displegyans an JWST wosa lonch:\nKeswel ynter Stephen Clark (Spaceflight Now) ha Keith Parrish (NASA) a-dro dhe dhisplegyans JWST:\nAn kynsa tra dhe wul wosa lonch o dhe dewlel dhe ves an ferenn ha'n fusenn kennerthell, hag ystynna an panellys howl. Henn o gwrys a-dro dhe hanter-our wosa lonch. Ena, yth esa edhomm an ewnhansow hyns, hag ystynna an davell-radyo.\nWar an fordh dh'y resegva orth L2, yth esa res dhe'n pellweler James Webb displegya. Plegys o an pellweler, dhe dhesedha a-ji y ferenn war an fusenn. Nag eus fusenn bras lowr a yll desedha pellweler gans mirour 6.5 meter. Yn kynsa ev a wrug displegya an skoes-howl. Yma res dhe'n maynys JWST bos yeyn, hag i a wra oberi yn is-rudh. An skoes-howl a wra skeusi an pellweler diworth an golow ha'n gwres an howl. An skoes-howl yw gwrys a bymp kennenn, ha komplek o dh'y displegya. Byttegyns, yth o oll gwrys yn sewen.\nBraster an mirour JWST yw 6.5 meter, kehevelys dhe mirour an Hubble Space Telescope yw 2.4 meter. Gwiasva NASA a wra keheveli JWST ha HST. Imaj: NASA\nAn skoes-howl JWST re dhisplegyas 4a mis-Genver 2022. An skeusenn a-ugh a dhiskwedh arbrov displegyans an skoes-howl yn mis-Kevardhu 2020. Imaj: NASA\nArbrov displegyans an rannow mirour JWST kyns lonch. Imaj: NASA. Kowlwrys an oberenn na yn spas an 8ves mis-Genver 2022.\nYth esa an mirour nessa displegys dhe'n 5ves mis-Genver, ha'n dewynnell gwres 6ves mis-Genver. An penn-mirour yw gwrys yn 18 hweghkorn, hag yth esons i plegys orth lonch, ha'ga displegyans o gwrys yn 7ves ha'n 8ves mis-Genver. Wosa hemma, yth esa edhomm gul alinyans an hweghkornyow. An rannow mirour yw gwrys a berylliom ha gorherys gans owr. Yma a-dro dhe 48 gramm a owr yn gorher an mirour JWST.\nDhe'n 24a mis-Genver, an pellweler JWST a dhrehedhas y resegva dhe L2, hag usya y herghyoryon dhe wul ewnhans y hyns, rag entra resegva a-dro dhe'n poynt L2. Drefenn bos puptra yn towlans gwrys yn ta dhe'n termyn ma, ha'n ewnhansow gwrys gans myns isel a keunys, yma amont bras rag oberyansow, ytho gwaytys yw an pellweler dhe besya oberi rag termyn hir.\nAn termyn ma, yma an maynys JWST dhe vos yeynhys, hag an pellweler a vydh poyntys dhe sterenn HD 84406 yn Ursa Major, gans braster +6.9, nebes re wann hy splannder rag gweles dre lagas, hag an kamera NIRCam (kamera isrudh nes) a wra musura dewynnyans a'n 18 rann a'n mirour, ha'n pellweler a wra bos alinys yn fin dhe alowa an 18 rann dhe oberi avel unn mirour.\nGwydheo NASA a-dro dhe alinyans an rannow mirour JWST:\nYma peswar mayn dhe'n JWST, an NIRCam a wra imajys yn golow gweladow hag isrudh ynter 0.6 mikrometer ha 5 mikrometer.\nAn nessa yw NIRSpec, hag a wra oberi yn keth tonnhysow, ynter 0.6 ha 5 mikrometer, hag a wra spektra a-der dhe imajys. An spektrometer ma a yll gul spektrum a gans taklenn yn kettermyn yn unn mirans.\nAn tressa yw MIRI (Mid-Infrared Instrument), kamera ha spektrometer yn isrudh kres, ynter 5 ha 28 mikrometer. Poesek vydh an kamera ma dhe weles an kynsa ster ow furvya yn galaksiow pell. Kales yw gul miransow y'n rann ma an spektrum a'n norvys, awos skeusyans a'n ayrgylgh, ha dewynnyans diworth an ayrgylgh. Puptra gans tempredh tipek an kyrghennedh a wra dewynna y'n tonnhysow isrudh ma, ha res yw usya pellweler yeynhes yn spas, kepar ha'n JWST.\nAn peswora yw FGS/NIRISS (Fine Guidance Sensor/Near-Infrared Imager and Slitless Spectrograph), sensour gidyans a alowa an pellweler Webb dhe poyntya yn kewar, ha spektrometer arall owth usya tonnhysow 0.6-5 mikrometer.\nDelinyans artydh an JWST. Imaj: NASA\nAn ragdres alinyans hweghkornyow an mirour a wra durya martesen tri mis. Wosa henna, y hyll an miransow dalleth, hag an kynsa imajys steronieth a vydh a-dro dhe mis-Metheven.\nBys nessa prys, Davydh Trethewey\nJWST war LEGO Ideas\nEbron y'n Nos - mis-Est 2021\nThis is a transcript for the August 2021 segment of 'Ebron y'n Nos' I prepared for Radyo an Gernewegva, broadcast in #549 ha #550.\nMy a leveris an blydhen diwettha yn Ebrenn y'n Nos mis-Kevardhu, a-dro dhe'n planet Gwener, ha'n diskudhans gass fosfin yn ayrgylgh Gwener, a yllsa bos diworth bewnans yn ayrgylgh Gwener. War an norvys ma, yma fosfin gwrys gans bakteria anayrobek. A-ban hemma, re'th esa dadhlansow a-dro dhe'n fosfin, ha nebes steronydhyon na grysons i yn data a'n meni Prof. Jane Greaves yn Pennskol Kardydh, ha'n meni Prof Jane Greaves aga gorthybi.\nNebes steronydhyon a lever possybl yw gass sulfur dioksid a wra kawsya linenn spektroskopek, heb edhomm bos fosfin ena, po yth esa fowt yn maner ragdresans an data diworth an pellweler millimetre ALMA gans an meni Prof. Greaves.\nAn dhiskryjoryon: Snellen et al. 2020 Linkowski et al. 2021\nGorthybow meni Greaves: arxiv.org/abs/2011.08176 arxiv.org/abs/2012.05844 arxiv.org/abs/2104.09285 Seager et al. 2021.\nDell hevel, wosa dasvirans orth an data, nivel an fosfin a yllsa bos isella ages an kynsa tybyans martesen 1 rann rag bilvil yn le 20 rann rag bilvil. Nebes godhonydhyon a wra tybi possybl kavoes styryans arall rag gul an fosfin heb edhomm bewnans. astronomy.com/news/2020/11/prospects-for-life-on-venus-take-hit-in-phosphine-reanalysis\nNebes godhonydhyon Amerikanek a viras orth data diworth tavell yn 1978 Pioneer Venus, ha kavoes skoedhyans a-barth an tybieth fosfin diworto. An gwella fordh dhe dhiskudha an gwir a vydh tavellow spas nowydh dhe Wener. Yma lies anedha towlennys yn termyn a-dheu.\nYma an lester Shukrayaan-1 towlennys gans Eynda, martesen lonchys yn 2024 po 2026, gans resegvell a-dro dhe Wener, gans nebes maynys.\nYma towlenn gans Russi dannvon Venera-D. Y fydh resegvell ha tirell, kepar ha'n ragresow Venera yn 1980ow. An D yw rag ger Russek dolgozhivushaya, durya hir-dermyn. Byttegyns henn a via ogas dhe dri our war an enep, kyns an tempredh ughel, ha'n gwaskedh ughel a wra distrui an direll. Venera-D a yllsa bos lonchys yn 2029. en.wikipedia.org/wiki/Venera-D\nYma dew ragdresow Gwener towlennys gans NASA a wra lonchya a-dro dhe 2029. DAVINCI+ a wra dannvon tavell dhe dira war Wener, ha tenna data war y diyskynnans dre an ayrgylgh ha rag termyn berr war an enep. An huni arall yw VERITAS, resegvell Gwener a wra usya radar dhe mires dres an kommol Gwener ha gul mappa gwell a'n enep.\nESA re dhewis dannvon lester spas dhe Wener, EnVision, a wra lonchya yn 2031 ha resega a-dro dhe Wener gans maynys radar ha spektrometrek. gwiasva gans meni EnVision\nYma towlennow erell dhe gorra neb sort a jynn-ebrenn po gorhel-ayr yn ayrgylgh Gwener yn termyn a-dheu, ha tybyansow a-dro dhe fatell wra tirell a yll oberi rag hirra termyn heb bos distruis gans an kyrghennedh war an planet na.\nKyns hemma, yma lestri spas a wra treusnija Gwener, an lester ESA Solar Orbiter a wrug mos dres Wener 8ves mis-Est an blydhen ma. An lester ma a wra usya gravedh Gwener dhe janjya y resek rag y ober hwrithrans an howl. Lester spas arall ESA, BepiColombo a wrug treusnija Gwener 10ves mis-Est, war y fordh dhe Vergher. BepiColombo a wra treusnija Mergher yn mis-Hedra an blydhen ma, hag arta yn blydhynyow ow tos kyns entra yn resegva Mergher yn 2025.\nGans an Savla Spas Keswlasek yma modul nowydh Russek, Nauka (an hanow yw an ger Russek a styr godhonieth) junys gans an savla yn mis-Gortheren (erthygel arall). An modul nowydh, delatys rag termyn hir, a vydh arbrovji rag gul moy a ober godhoniethel war an Savla Spas.\nAn modul Nauka, junys gans an Savla Spas Keswlasek. Imaj: NASA\nYth esa modul koth Pirs (an ger rag kay), o porth junyans hag alhwedh ayr, tennys dhe-ves a'n savla, ha gesys dhe goedha y'n ayrgylgh, rag gul spas dhe worra an modul nowydh Nauka.\nAn stervarnoryon Chinek Tang Hongbo, Nie Haisheng ha Liu Boming a-ji dhe'n modul Tianhe. Imaj: CCTV\nYma stervarnoryon gans an savla spas Chinek, Tiangong lemmyn, wosa meni gans tri den lonchys y'n kapsul Shenzhou 12 dhe'n savla na 17ves mis-Metheven diworth an Difeythtir Gobi yn Mongoli Nes. An modul kres Tianhe a'n savla Tiangong o lonchys heb meni, 28ves mis-Ebrel an blydhen ma, ha kapsul karg Tianzhou 2 lonchys 29ves mis-Me. An tri stervarner ma a wra gortos ena bys dhe mis-Gwynngala a'n blydhen ma. Y fydh modulys erell keworrys dhe Tiangong nessa blydhen.\nYth esa kaletter gans an pellweler Hubble an hav ma gans y jynn-amontya yn mis-Metheven, ha'n bellweler gorrys yn "mod salow" ha miransow skians a hedhis rag mis. NASA re wrug Hubble dhe oberi arta gans jynn-amontya kreun ganso, hag an bellweler 31 bloedh y oes a dhastallathis y ober sterionethek.\nAn pellweler spas James Webb a vydh lonchys 31ves mis-Hedra 2021, herwydh NASA. An pellweler ma a wra mires orth an ollvys heb lett an ayrgylgh yn isrudh, gans mirour 6.5 meter a-dreus. Ni a wayt puptra a wra mos yn ta, gans an lonch ha displegyans an pellweler. Res yw dhe JWST bos plegys hag ev a wra fyttya a-ji dhe'n kapsul war an fusenn.\nWar Veurth, an wandryell Perseverance a wra hwath oberi, ha dalleth a wra y ragdres tenna samplow, a vydh gwithys yn pibow, ha dell towlennys, kyrghys dhe'n norvys gans lester spas arall y'n termyn a dheu.\nAn wandreyell Chinek war Veurth, Zhurong, a dhrehedhas enep Meurth an 14ves mis-Me, ha dalleth lewya diworth an savla tirans 21a mis-Me. Yma kameras ha maynys godhonieth erell warnodho, ha radar rag mires yn-dann an tir dhe hwitha rew dowr.\nAn wandryell Chinek Zhurong wosa hy dhe dhalleth lewya war eneb Meurth. Imaj: CNSA.\nAn kamera HiRISE war Mars Reconnaisance Orbiter gans NASA a aspias an wandryell Chinek war enep Meurth.\nSavla tirans Tianwen 1 gwelys diworth an kamera HiRISE war MRO. An imaj ma 6ves mis-Metheven 2021 a dhiskwedh an direll Tianwen 1, an wandryell Zhurong, ha rannow skeus-poethder ha lammlenn yn ogas. Imaj: NASA/JPL/Pennskol Arizona.\nYma an lester Juno hwath oberi yn ta dhe Yow, ha gul treusnijans y loer Ganymede 7ves mis Metheven. An lester efanvos ma a dhrehedhis Yow yn 2016 ha studhya an kommol Yow yn manylus. Y fydh treusnijansow Europa hag Io yn blydhynyow ow tos.\nAn mis ma, yma Gwener isel y'n west wosa hohlsedhes, ha Sadorn ha Yow yn ebrenn nos. Sadorn yw yn ranneves Capricornus, an Gaver Mor, ha Yow yn ogas ynter Capricornus hag Aquarius. An dhew anedha yw yn ebrenn soth a-dro dhe hanternos. Dhe'n 29ves mis-Est, y fydh skeusow Europa ha Ganymede gweladow war disk Yow yn kettermyn, ynter kwarter dhe hanternos bys dhe kwarter wosa hanternos.\nAn loer yw orth kynsa kwartron 14ves mis-Est, loer leun 22a mis-Est, diwettha kwartron 30ves mis-Est ha'n loer nowydh 7ves mis-Gwynngala.\nEbron y'n Nos - mis-Me 2021\nThis is a transcript for the May 2021 segment of 'Ebron y'n Nos' I prepared for Radyo an Gernewegva, broadcast in #537.\nYma nowodhow splann gans NASA, Perseverance (Diwysygneth) a wra oberi yn ta wosa y dhe dira yn mis-Meurth. An tro-askell Ingenuity (Ynjinieth) a wrug peswar nij y mis-Ebrel. An kynsa o dhe'n 19ves mis-Ebrel.\nYma model ynteraktiv Ynjinieth war wiasva NASA.\nImaj diworth an kynsa nij an tro-askell Ynjinieth 19ves mis-Ebrel 2021. Imaj: NASA/JPL-Caltech\nKynsa nij Ynjinieth\nYn y gynsa nij, ny wrug Ynjinieth marnas bargesi tri meter a-vann an enep Meurth rag 30 sekond, hag ena tira arta wosa 39.1 a sekondys.\nY'n nessa nij dhe'n 22a mis-Ebrel, an tro-askell a yskynnas bys dhe 5 meter, ha poesa nebes a'n eyl tu, ha movya dhe'n tu 2 meter.\nImaj nessa nij Ynjinieth gwelys diworth an wandreyell Percy, gans kamera Mastcam-Z. 22a mis-Ebrel 2021. Imaj: NASA/JPL-Caltech\nGwydhyow an nessa nij Ynjinieth diworth NASA.\nY'n tressa nij, dhe'n 25ves mis-Ebrel, Ynjinieth a nijas dhe'n keth ughelder, 5 meter mes movya dhe'n eyl tu 50 meter.\nSkeus Ynjinieth y'n tressa nij. Imaj: NASA\nTressa nij ynjinieth gwelys diworth Percy\nYth esa y beswora nij 30ves mis-Ebrel, ha nija 133 meter dhe'n eyl tu ha dehweles, y hirra nij, 117 a sekondys.\nPeswora nij Ynjinieth\nYma pympes nij towlennys dhe dhannvonn Ynjinieth yn ragdres unnfordh, ha tira war savla difrans orth an le a wra y lonchya. Towlennys yw dhe'n 7ves mis-Me.\nYma Meurth gweladow yn ranneves Gemini yn ebrenn gorthugher, mes pell diworth a norvys y'n termyn ma, ytho pur vyghan yw yn pellweler.\nYow ha Sadorn yw gweladow isel yn soth-est y'n ebrenn bora.\nYma loer nowydh dhe'n 11ves mis-Me, kynsa kwartron 19ves mis-Me, loer leun 26ves mis-Me, diwettha kwartron 2a mis-Metheven ha loer leun arta 10ves mis-Metheven.\nAn loer leun a wra sedhi, diworth Truru 27ves mis-Ebrel 2021. Imaj: Davydh Trethewey\nWar an nessa sterenn orthyn, saw an howl, Proxima Centauri, y feu tardhans meur diskudhys. Naw mirji a wrug studhya an sterenn ma a-hys an spektrum elektromagnetek rag 40 our a-hys nebes misyow yn 2019. An sterenn ma yw korr rudh, hag yw byghanna ages an howl, mes tardhans o gwelys kansplek yn nerth tardhans aswonnys war an howl. Yma planetys aswonnys a-dro dhe Proxima Centauri, hag y fydhsa nivel dewynnans ughviolet ughel yn termyn an tardhans na.\nDelinyans artydh tardhans Proxima Centauri. Imaj: NRAO/S. Dagnello\nYth esa ragdres sewen SpaceX Crew-2 a wrug gorra peswar stervarner dhe'n Salva Spas Keswlasek orth 24a mis-Ebrel. Yth esa an kapsul henwys Endeavour.\nSpaceX Crew Dragon Endeavour a wra nesa dhe'n Savla Spas Keswlasek. Imaj dre Wikimedia Commons\nPeswar stervarner arall a dhehwelis dhe'n norvys 2a mis-Me, neb o lonchys dhe'n Salva Spas Keswlasek yn mis-Du 2020 yn ragdres SpaceX Crew-1 y'n kapsul Resilience. Henn a gowllenwel an kynsa ragdres oberyansel Crew Dragon.\nAn meni Crew Dragon-1 wosa dehwelyans dhe'n nor yn tirans mor 2a mis-Me 2021. Imaj: NASA/Bill Ingalls.\nRag termyn, yth esa 11 stervarner war an ISS, an mohya rag moy ages deg bledhen, a-ban termynyow an Space Shuttle.\nMichael Collins, stervarner Apollo 11, a verwis mis-Ebrel an blydhen ma hag y oes deg bloedh ha peswar ugens. Ny wrug ev kerdhes war an loer, mes gortos yn lester efanvos ow resek a-dro dhe'n loer hag Armstrong hag Aldrin tira war an enep.\nMichael Collins y'n simulheor modul gorhemmyn. Imaj: NASA


Te ha Tesednow: March 2017\nArtickel en KS.\nAn Kilgoodh gen cabmdhavas.\nPàn vo an howl ow spladna ha’n glaw ow codha i’n kettermyn, y fëdh gwelys i’n ebron pleg brâs lieslyw. Hanow Sowsnek an wharvedhyans yw ‘rainbow’ hag yth ywa causys der an golow dhyworth an howl ow mos dre dhagrednow an glaw hag yth yw kenyver badna a’n glaw kepar ha prysm bian ow stubma an golow dhe wil oll lywyow an spectrùm: rudh, melenrudh, melen, gwer, blou, blou tewl ha glasrudh. Dre rêson bos an pleg formys dre wolow an howl ow mos der an glaw, y fëdh an pleg gwelys pùpprës wàr denewen an ebron adâl an howl. In gwiryoneth an pleg yw kelgh, saw ny welyr ma’s radn anodho dhyworth an dor. Pàn vo pobel avàn in jyn neyja, y a yll gweles an pleg avell kelgh rônd in dadnans. In Kernowek Coth an ger rag ‘rainbow’ yw camnivet. In Kernowek Cres hedna a via *camneves, ger usy ow styrya ‘tra gabm an nevow’. Yth hevel nag o an hanow-na cler lowr dhe Gernowegoryon an Osow Cres hag y a gemeras an secùnd element neves avell form a davas pò deves ‘sheep’. Ytho in Kernowek Dewedhes ny a gav an lavar coth: Cabmdhavas i’n mettyn, glaw ’yll bos etten. Etten yw form holergh rag ino ‘in it.’ I’n dedhyow coth, pàn na wodhya an bobel an rêson rag an gabmdhavas, y a gresy warlergh redya whedhel Noy i’n Beybel, y vos tôkyn dhyworth Duw na wre va budhy an norvÿs nefra arta dre livyow. Yma whedhel Noy ha’y lester kefys dywweyth in lien agan tavas-ny, in Origo Mùndi hag in Creacyon an Bÿs. I’n secùnd anodhans, warlergh an liv yma Noy owth offra sacryfîs dâ dhe Dhuw. Fest plêsys yw Duw gans hedna hag ev a lever dhe Noy:\nRag hedna sur me a wra benytha wosa hebma,\ni’n ebron y fÿdh gwelys,\nan gabmdhavas yn tefry.\nPesqweyth may’s gwellowgh why hy\nremembra ahanowgh why\nme a wra bys venary.\nTrest jy dhybmo,\ndystrùcsyon vëth a’n par-na\nbenytha dre dhowr ny wrav\nawos destria an bÿs-ma.\nRes yw fatell vedha agan hendasow sewajys yn frâs wosa glaw poos, pàn wrellens gweles an gabmdhavas, rag y o certan na wre Duw nefra dystrôwy aga bÿs arta.\nNote: KS does not use the graph iw seen in the SWF. Neil\nPosted by Neil Kennedy at 13:13 No comments:\nDewgh lenwowgh gas gwedran ha bedhen lowenek,\nrag dhe bilya ha ladra ethew agan towl.\nHa nei ' qwandra e'n valys, leb ma era an flourys,\nha'n tecter a Cashmir, ' pedndroppya e'n skeus.\nDeun dhe ves, Deun dhe ves, Deun dhe ves, dhe'n fogevyow e'n menedhyow,\ngen an ledòrn e'n kel.\nGosowowgh e'n pelder, son treys o toas nes dhen.\n"Sa, Sa, ha deliver !" ethew agan crei,\nGas owr ha gas arhans, gas bownas mar mednowgh !\nNei wra ges a'gas ponow ha scornya gas wher,\nNotes : There are lots of words for 'valley', including valy. Nans, pl nanjow or nansow is only known from place-names but may be substituted here.\nPosted by Neil Kennedy at 02:09 No comments:\nHevleny rag merkya cans bledhen warlergh Sordyans Pask in mil naw cans ha whêtek Governans Wordhen a dhyllas bath nowyth dew ewro. Me a welas onen a’n bathow-na agensow; yma warnodho an imaj a venyn gelwys HIBERNIA, neb yw dhe weles whath a-ugh tâlenep Chif-Sodhva an Post in Dulyn, an tyller may talathas an sordyans. Fygùr Hibernia heb mar yw carnacyon Wordhen hy honen, rag HIBERNIA yw hanow Latyn rag an pow-ma. An hanow Hibernia a veu grôndys wàr an hanow Keltek rag Wordhen. In y form ragistorek an hanow-na o *Iweriyu. Saw dell hevel an Romans a wrug kemysky an hanow-na gans ger Latyn hiberna ‘ow longya dhe’n gwâv’. Ny dheuth an Romans dhe Wordhen, hag y a gresy hy bos yêyn ha gwlëb hag leun pùpprës a’n gwâv. In Godhalek an form ragistorek *Iweriyu a ros Ériu ‘Wordhen’ in Godhalek Coth hag Éire hag Erin in Godhalek agan dedhyow ny. Yma scolars ow cresy fatell yw an hanow *Iweriyu goos nessa an hanow Grêk Pieria ‘Pieria’, tireth in north a Grêss kelmys gans an Awenow pò ‘Muses’. I’n tavosow Keltek, dell yw ûsys an kesson p yw kellys. Yma *Iweriyu ha Pieria aga dyw ow styrya ‘pow borr, pow rych’. Pàn êth an Wydhyly i’n pympes cansvledhen dhyworth Wordhen rag bos tregys in Scotlond, y a elwys tireth in cres Scotlond gans an hanow coth Eire, Erin. Hèn yw dhe weles whath in hanow Strathearn pò ‘Stras Wordhen.’ Form furvblegys pò ‘inflected’ a *Iweriyu o *Iweryon-, ha hodna a ros Iwerddon in Kembrek, hanow an Gembrion whath rag Wordhen. Morton Nance a gemeras an hanow Kembrek Iwerddon hag a wrug y Gernowekhe avell Ywerdhon. Res yw avowa bytegyns nag yw an form Ywerdhon kefys in tyller vëth in Kernowek. Apert yw fatell veu an kensa syllaben a’n hanow kellys in Kernowek. Pelha an vogalen poslevys a drailyas dhyworth e dhe o dre rêson a’n r wàr y lergh. In y vardhonek ‘Menja Tiz Kernuack,’ screfys adro dhe’n vledhen mil whegh cans naw deg try, John Tonkin a lever adro dhe Vytern Jamys: Ha e tha Worthen eath e whonnen rag cowas gen e gare Trip-Cunnen (Trip-cunnen yw Richard Talbot, kensa Yùrl Tyrconnel ha cadnas an mytern in Wordhen). Nebes bledhydnyow warlergh an bardhonek-na Edward Lhuyd a dhyllas y lyver brâs Archæologia Britannica. Lhuyd, ow ry rol a’n tavosow Keltek, a gampoll an Godhalek, orth y elwel Skot-Vrethonek; ev a lever adro dhe’n tavas fatell ywa ‘laveryz en Ehualdir an Alban hag en G’laskor Uordhyn.’ Avês dhe’n dhew venek-na yth hevel nag eus ken mencyon vëth in Kernowek a hanow an pow-ma. Rag hedna ow ûsadow vy yw referrya in Kernowek pùpprës dhe’n pow-ma esof vy tregys ino avell Wordhen.\nPosted by Neil Kennedy at 12:45 No comments:\nPosted by Neil Kennedy at 03:57 1 comment:\nMa neppeth dhe redya e'n paper nowodh The Guardian an seythen ma. Ma keredhys an governans gen Cussel Europa:\nPosted by Neil Kennedy at 05:32 No comments:\nPosted by Neil Kennedy at 00:19 No comments:\nBaner Peran, gwydn ha dû, otta va a ûhen,\ntelher cuntel oll an lû, arweth a'gan ehen.\nDewgh, dewgh, na vedhowgh syger,\ncledh, dyhow, rag ha delher,\nflehes a'gan mabmvro,\nonan on hag oll !\nOthom brossa bysca veu, deun warbarth Kernôwyon !\nA gan tir 'ma kellys re, dhe crefny displegyoryon !\nAgan tavas na'n vedh coll, ha nei worth y glappya.\nAgan tir mars on für oll, dhyn vedn nevra longya.\nSos ha coscor aderdro, gwrewgh mens eus e'th power,\njei ahanen a berh co ! Agan nerth ew lowr !\nThis reworked song by Richard Gendall in the SWF L calls on us to speak Cornish and stop the carve-up of Cornwall.\nNeppeth dhe gana rag Gool Peran\nEn colon an pow.\nKerra Kernow gen Richat Gendall\nKerra Kernow, ladres o holon,\nTherom o cara che,\nDha dir, dha vor, menedh hag awon,\n' vedh nevra ker dhe vy.\nEn balow down therom dha weles,\nen gweythva besy, en stêt ha porh,\nha dedh ha nos theroma ' clowes,\ndha lev keniver vorr.\nDha vorrow owr, dha halow melys,\ndha geow liwys, büdhydnyow gwer,\nkeniver carn a'th tiryow kerys\new radn dha vejeth ker.\nPele penag m'ala vy kerdhes (kerraz),\n' vedh nevra genes en golon vy,\nha dhis whare me wra dewheles,\nrag nag eus par dhe che !\nGool Peran gen flowrys teg.\nAdro dhe amal an bath udn puns, versyon rag Kembra, y hyllyr redya an geryow Kembrek PLEIDIOL WYF I’M GWLAD ‘kerenjedhek ov dhe’m pow’ dhyworth cân nacyonal Kembra. Wàr fâss an bath yma gwelys kenynen pò ‘leek’, plans kenedhlek an Bensevygeth. Saw hedhyw i’n jëdh yth yw an afodyl pò daffodil aswonys yn fenowgh avell flour nacyonal Kembra. Yma an dhew blans ow longya dhe’n keth teylu, saw dre lycklod an kebmysk intredhans a dheuth dhyworth hevelenep aga henwyn, rag in Kembrek ‘leek’ yw cenhinen hag afodyl yw cenhinen Bedr ‘kenynen Peder Sans’. Yma an ger afodyl wàr an tenewen aral ow tos dhyworth Grek asphodel, hag in Sowsnek an Osow Cres yth o ûsys rag styrya kenynen. Ny dhalathas an hanow referrya dhe’n flour teg melen ma’s bys in dyweth an whêtegves cansvledhen, pàn vedha afodylys drës dhe’n Vreten Veur in nùmbers brâs dhyworth an Powyow Isel. Hèn yw an rêson rag an d orth dallath an hanow arnowyth daffodil, rag an d ena yw versyon cot’hës a de, ger mell pò definite article in Iselalmaynek; daffodil ytho yw ‘an afodyl’. Hanow sciensek an afodyl yw Narcissus. Herwyth an Grêkys coth Narcissùs o gwas yonk pòr semly esa lies huny in kerensa ganso. Saw pàn welas ev y skeus y honen i’n dowr, ev a godhas in kerensa ganso y honen. Yth esa an nymf Echo ow cara Narcissus, mès avell pùnyshment dhyworth Jûnô rag hy bos tavasek, hy a gollas hy hows teythiek; ny ylly hy ma’s dasleverel ger dewetha pùb lavar a glowa hy. Narcissus a spênas oll an jëdh ow meras orto y honen heb predery a berson vëth aral. Indella ev a verwys, saw pàn wrussons whelas y gorf, ny gafsons ma’s flour teg, an afodyl. Echo druan êth mes a wel kefrës, ha nyns o gesys ma’s hy lev. Pòr deg yw an afodyl in dallath an gwainten gans an flour plegys dhe’n dor kepar ha pàn ve va ow whelas gweles y skeus y honen wàr enep an dowr. Hèn yw an skyla martesen rag an Wydhyly dhe elwel an flour lus an chromchinn ‘flour an pedn plegys’. Nyns usy an afodyl ow pêsya ma’s termyn cot. Yma va ow plejyowa udn jëdh ha ternos gwedhrys yw, tra re beu merkys gans lies prydyth. Robert Herrick rag ensampel a scrif: Afodylys teg, ass on ny trist why dhe hastya in kerdh mar scon. Kynth esoma worth y henwel afodyl, a les ywa nag eus hanow vëth rag an afodyl i’n textow Kernowek. Afodyl a veu benthygys dhyworth Sowsnek Cres ha kenynen Peder yw grôndys wàr an Kembrek. Ken hanow Sowsnek yw ‘lent lily’ ha rag hedna yma radn ow comendya lylien Gorawys in Kernowek. Afodyl yw ow dôwys vy.\nPosted by Neil Kennedy at 10:42 No comments:\nYth yw an dhragon onen a arwedhyow Kembra.\nYma dew sort dragon i’n bës: an dhragon Ewropek ha’n dhragon Gathayek pò Chinese. Dell hevel y yw anserhak an eyl wàr y gela. I’n Ewrop an dhragon a vëdh dysqwedhys kepar ha best yw y gorf an corf a serpont, y eskelly kepar hag eskelly ughsommys pò bat ha’y arrow ha’y ewynas kepar ha garrow hag ewynas er. Pàn wrella an dhragon anella, yma hy ow tyllo tan peryllys in mes a’y ganow. Yth yw an dhragon rudh onen a arwedhyow Kembra hag yth hevel an dhragon-na dhe dhos wostallath dhyworth an dragons a vedha ûsys gans an Romans in banerow aga lu. Campoll avarr dhe’n dhragon rudh yw kefys in istory Jeffrey Menow, screfys i’n dhewdhegves cansvledhen. Ena y hyll bos redys adro dhe dhyw dhragon, onen gwydn ha’y ben rudh, owth omlath warbarth. Yma an dhyw dhragon ow servya avell tôknys a’n Saxons ha’n Gembrion ha’n dhragon rudh, an Gembrion, a gav an vyctory. An dhragon rudh yw gelwys Y Ddraig Goch in Kembrek hag yma form Gernowek a’n ger-na draig kefys in Kernowek Coth avell dryg. Saw in Kernowek Cres an ger ûsys yw dragon. Yma draig ha dragon aga dew ow tos der an Latyn dhyworth an ger Grêk drakon usy ow styrya ‘best an wolok sherp,’ ow referrya dell hevel dhe vir venymys an dhragon. I’n powyow Cristyon yma an dhragon consydrys yn fenowgh dhe vos tebel-vest, tybyans usy ow tos dhyworth an Testament Nowyth. In Revelâcyon ny a red a’n vatel inter Myhal Arghel ha’n Dhragon: Myhal ha’y eleth a werryas warbydn an dhragon. An dhragon ha’y eleth a wrug omlath. Saw ny wrussons y overcùmya, naneyl ny veu aga thyller kefys in nev namoy. Ha’n dhragon vrâs a veu tôwlys in mes, an hager-brëv coth, henwys an tebel-el ha Satnas, hedna usy ow tecêvya oll an bës. Hèn yw an rêson, dell hevel, bos mar lies whedhel ow tùchya sens Cristyon owth omlath gans dragons. Jory Sans a wra fetha y dhragon in udn omlath gensy, saw in Beunans Meryasek yma Sen Sylvester owth overcùmya an dhragon gans power Crist. Sylvester a lever:\nDhe’n dysert me a’s gorr hy\ndhe’n le na yll hy dregyn.\nIn hanow Crist a vercy\nme a’th worhemmyn, dragon\ndhe’n gwylfos quyk mayth ylly.\nAvoyd dhyworthyf lemmyn;\ndrog nefra gwayt na wrylly\ndhe vest na den crev na gwann,\nna byth moy na dhewhylly\nwàr beyn ancow, ty vylen\nIn Beunans Meryasek ytho exîlys yw an dhragon dhe’n dysert saw nyns yw hy ledhys. Apert yw fatell o Sylvester Sans onen a’n kensa mentênydhyon pò conservationists. Nyns o va whensys dhe weles dylës yn tien sort traweythys a vest.\nPosted by Neil Kennedy at 06:28 No comments:


Matthew 28 ABK - Wosa an sabot, ha'n kynsa dydh a'n - Bible Search\n1Wosa an sabot, ha'n kynsa dydh a'n seythun ow tardha, Maria Magdalena ha'n Varia arall a dheuth dhe vires orth an bedh, 2hag otta, yth esa dorgrys meur; rag el an Arloedh, diyskynnys a nev, a dheuth, hag ev a rolyas dhe-ves an men hag esedha warnodho. 3Y semlans o avel lughes, ha'y wisk gwynn avel an ergh. 4Ha'n withysi, rag own anodho, a grenas ha gyllys ens avel tus varow. 5Mes an el a worthybis, ha leverel dhe'n benynes, ‘Na berthewgh own, rag my a woer hwi dhe hwilas Yesu neb a veu krowsys. 6Nyns usi omma; rag drehevys yw dell leveris ev. Dewgh, gwelewgh an tyller mayth esa+ ow krowedha. 7Ha kewgh dihwans dhe dherivas dh'y dhyskyblon y vos drehevys a'n re varow, hag otta, yma ev ow mones a-dheragowgh dhe Alile, ena hwi a wra y weles. Otta, my re'n derivis dhywgh.’ 8Hag i a omdennas uskis dhiworth an bedh gans own ha lowena veur, ha poenya dhe ri derivadow dh'y dhyskyblon. 9Hag awotta Yesu a wrug aga dyerbynna ow leverel, ‘Lowena dhywgh.’ Ha pan dheuthons dhodho i a dhalghennas y dreys ha plegya dhe'n leur a-dheragdho. 10Ena yn-medh Yesu dhedha, ‘Na berthewgh own; kewgh, leverewgh dhe'm breder mos yn-kerdh dhe Alile, hag ena i a'm gwel.’\n11Hag i ow mos yn-rag, otta, re a'n withysi a dheuth dhe'n sita ha derivas dhe'n bennoferysi pup-tra oll a hwarva. 12Ha wosa i dhe omguntell war-barth gans an henavogyon hag omgusulya, i a ros meur a vona dhe'n soudoryon 13hag yn-medhons, ‘Leverewgh, “Y dhyskyblon a dheuth y'n nos ha'y ladra pan esen ni ow koska.” 14Ha mara teffa an derivadow ma dhe'n governour, ni a'n perswad, ha'gas gwitha saw.’ 15I a gemmeras an mona ha gul kepar dell veu dyskys dhedha. Ha'n hwedhel ma yw kyhwedhlys yn mysk an Yedhewon bys y'n jydh hedhyw.\n16Ha'n unnek dyskybel eth dhe Alile, dhe'n menydh a wrug Yesu y apoyntya dhedha. 17Ha pan y'n gwelsons, i a'n gordhyas, mes re a dhoutyas.+ 18Ha Yesu a dheuth, ha kewsel dhedha, ow leverel, ‘Pub galloes yn nev ha war an nor re beu res dhymm. 19Ewgh ytho ha gwra dhe oll an kenedhlow bos dyskyblon, orth aga besydhya yn hanow an Tas, ha'n Mab, ha'n Spyrys Sans, 20ha'ga dyski dhe witha pup-tra oll a worhemmynnis vy dhywgh; hag awotta, yth esov genowgh pup-prys bys worfenn bys.’+


Daniel 3 (ABK) - Bible Society\nDaniel 3 ABK\n1Nebukadnessar an myghtern a wrug delow owrek, tri-ugens kevelin yn ughelder, ha hwegh kevelin yn les; ev a'n drehevis yn plen Dura, yn rannvro Babylon; 2ha Nebukadnessar an myghtern a dhannvonas rag kuntell an wahalyethow, an bennternedh, ha'n wovernours, an vreusysi, an alhwedhoryon, an gusulyadoryon, an justisyow hag oll soedhogyon an rannvro, rag dones dhe sakrans an delow a wrussa Nebukadnessar an myghtern y dhrehevel. 3Ena y feu kuntellys an wahalyethow, an bennternedh, ha'n wovernours, an vreusysi, an alhwedhoryon, an gusulyadoryon, an justisyow hag oll soedhogyon an rannvro, dhe sakrans an delow a wrussa Nebukadnessar an myghtern y dhrehevel; hag yth esens ow sevel a-rag an delow a wrussa Nebukadnessar y dhrehevel. 4Ha krier a grias yn fen, ‘Gorhemmynnys owgh hwi, A boblow, A genedhlow, A davosow, 5pan pynag y klewvowgh son an korn, an pib, an gyttrens, an krowd, an sowtri, an pibow-sagh ha pub sort a venestrouthi, y koedhowgh dhe'n leur ha gul gologhas dhe'n delow owrek a wrussa Nebukadnessar an myghtern y dhrehevel. 6Ha piwpynag na goettho dhe'n leur ha gul gologhas a vydh y'n keth eur na tewlys yn kres fornes a dan ow flammya.’ 7Ytho, dhe'n keth prys na, kettell glewas oll an poblow son an korn, an pib, an gyttrens, an krowd, an sowtri, an pibow-sagh ha pub sort a venestrouthi, oll an poblow, an kenedhlow ha'n tavosow a goedhas dhe'n leur ha gul gologhas dhe'n delow owrek a wrussa Nebukadnessar an myghtern y dhrehevel.\n8Ytho rakhenna orth an prys ma, nebes gwer a Kaldea a nesas, hag a guhudhas an Yedhewon. 9I a gewsis ha leverel dhe Nebukadnessar an myghtern, ‘A vyghtern, re vewi bys vykken! 10Ty, A vyghtern, a wrug gorhemmynn, dredho may hwra pub huni neb a glewvo son an korn, an pib, an gyttrens, an krowd, an sowtri, an pibow-sagh ha pub sort a venestrouthi, koedha dhe'n leur ha gul gologhas dhe'n delow owrek: 11ha piwpynag na goettho dhe'n leur ha gul gologhas a vydh tewlys yn kres fornes a dan ow flammya. 12Yma re a'n Yedhewon a wrussys apoyntya war venystrans rannvro Babylon: Shadrak, Meshak hag Abednego; an re ma, A vyghtern, ny wrussons vri ahanas; ny wrons servya dha dhuwow, na gul gologhas dhe'n delow owrek a wrussys y dhrehevel.’ 13Ena Nebukadnessar o serrys fest, hag ev a erghis may fe dres Shadrak, Meshak hag Abednego. Ena i a's dros a-rag an myghtern. 14Nebukadnessar a gewsis ha leverel dhedha, ‘Yw gwir, A Shadrak, Meshak hag Abednego, na wrewgh servya ow duwow, na gul gologhas dhe'n delow owrek a wrug vy y dhrehevel? 15Lemmyn, mars owgh hwi parys orth an keth prys na pan glewowgh an korn, an pib, an gyttrens, an krowd, an sowtri, an pibow-sagh ha pub sort a venestrouthi, dhe goedha dhe'n leur ha gul gologhas dhe'n delow a wrug vy, da yw hemma: mes mar ny wrewgh gologhas, y fydhowgh tewlys an keth eur na yn kres fornes a dan ow flammya; ha py par duw ywa a'gas delirv mes a'm dorn?’\n16Shadrak, Meshak hag Abednego a worthybis, ow leverel dhe vyghtern Nebukadnessar,3:16 Yndella an Septuagint. Tekst masoretek: ow leverel dhe'n myghtern, A Nebukadnessar. ‘Nyns yw bern genen dha worthybi y'n mater ma. 17Yndella mars yw yn few, agan Duw neb a servyn a yll agan delivra mes a'n fornes a dan ow flammya, hag ev a'gan delirv mes a'th torn. 18Mes hwath mar ny vynn gul yndella, bedhes godhvedhys dhis, A vyghtern, na servyn dha dhuwow, na gul gologhas dhe'n delow owrek a wrussys y dhrehevel.’\nAn Fornes Tanek\n19Ena yth o Nebukadnessar leun a gonnar, ha semlans y vejeth a veu treylys erbynn Shadrak, Meshak hag Abednego; ytho ev a gewsis, hag erghi may fe an fornes poethhes seythkemmys moy ages dell vedha an us. 20Hag ev a erghis dhe'n kreffa gwer yn y lu-ervys may kelmens Shadrak, Meshak hag Abednego, ha'ga thewlel y'n fornes a dan ow flammya. 21Ena an wer ma a veu kelmys, hag i hwath yn aga lavrek, ha'ga lodrow, ha'ga thulyfant, ha'ga dillas erell, hag y fons tewlys yn kres an fornes a dan ow flammya. 22Yndella, rag bos mall gans arghadow an myghtern, ha rag bos an fornes toemm dres eghenn, flamm an tan a ladhas an wer neb a dhegi Shadrak, Meshak hag Abednego. 23Ha'n tri gour na, Shadrak, Meshak hag Abednego, a goedhas kelmys yn kres an fornes a dan ow flammya.3:23 Y'n Septuagint ha'n Vulgat, yma omma Pysadow Azaria ha Kan an Tri Mab Ktm 1:1.\n24 Ena y feu marth dhe Nebukadnessar an myghtern, hag ev a sevis yn skon, ha leverel dh'y gusulyoryon, ‘A nyns esa tri gour a dewlsyn kelmys yn mysk an tan?’ I a worthybis dhe'n myghtern, ‘Yn hwir, A vyghtern.’3:24 Y'n Septuagint ha'n Vulgat 3:24-30 yw niverys 3:91-97. 25 Ev a worthybis, ‘Ottena, peswar gour a welav, digelmys, hag ow kerdhes yn mysk an tan, ha nyns yns shyndys; ha semlans an peswora yw haval dhe vab a'n duwow.’ 26 Ena Nebukadnessar a nesas orth daras an fornes a dan ow flammya, ha leverel: ‘A Shadrak, Meshak hag Abednego, hwi servysi a Dhuw Ughella, dewgh yn-mes, ha dewgh omma!’ Ena Shadrak, Meshak hag Abednego a dheuth yn-mes a gres an tan. 27 Ha'n wahalyethow, an bennternedh, ha'n wovernours, ha kusulyoryon an myghtern, neb a vedha kuntellys, a welas an wer ma; fatell ny'n jevia an tan galloes vyth war aga horf, nag o goleskys blewenn a'ga fenn, nag o treylys aga lavrek, nag esa fler an tan warnedha. 28 Ena Nebukadnessar a gewsis ow leverel, ‘Benniges re bo Duw Shadrak, Meshak hag Abednego, neb re dhannvonas y el, ha delivra y wesyon neb a drestya ynno, ha treylya ger an myghtern, ha ri aga horf rag na wrellons gologhas dhe dhuw vyth marnas dh'aga Duw i. 29 My a dhyllo gorhemmynn: pub pobel, pub kenedhel ha pub taves neb a gews erbynn Duw Shadrak, Meshak hag Abednego, a vydh hakkys dhe demmyn, ha'y ji a vydh treylys dhe vern teyl; rag nyns eus Duw nahen neb a yll delivra yndellna.’ 30Ena an myghtern a wrug dhe Shadrak, Meshak hag Abednego seweni yn rannvro Babylon.


CORNISH ( CURNOACK, Kernowek, Kernewek )\nThe language spoken in the Duchy of Cornwall (southwest England) until the end of the 18th century. Efforts are under way to reintroduce it as a literary language. There are about 600 people who use it as primary language.\nLinguistic Lineage for Cornish\nCornwall and United Kingdom\nA 1995 version\nPader an Arleth\nAgon Taze nye, eze en Neve,\nBenegas bo tha Hanow.\nTha Gwlaskath gwrenz doaz;\nTha Voth bo gwreze,\nEn Noer pecarra en Neve.\nRo tha nye an journama gon bara pub death,\nHa gave tha nye gon pehasow\nPecarra tel era nye gava angye\nNeb eze peha war agon bidn.\nHa na raze gon lewa en antall,\nBuz gweeth nye thurt droeg.\nRag an Gwlaskath Che a beaw,\nHan Nearth, han Worrians,\nRag nevra venitha.\nAndelna ra bo/Amen.\nSource: Weatherhill, Craig: Cornish Place Names and Language, Sigma Press, Wilmslow, 1995.\nContributed by Criostoir O Ciardha - E-mail paada_please@yahoo.co.uk\nAnother modern version\nPader Agan Arloedh\n[furv arnowydh/modern version]\nAgan Tas ni, usi yn nev,\nbennigys re bo dha hanow,\nre bo gwrys dha volonjedh\nyn nor kepar hag yn nev.\nRo dhyn ni hedhyw agan bara pub dydh,\nha gav dhyn agan kendonyow\npar dell evyn dhe'n re yw agan kendonoryon ni;\nha na wra agan dri dhe demptyans,\nmes salw ni dhiworth drog.\nAnother version - 1995\n9 Agon taze nye, eze en neve: benegas bo tha hanow.\n10 Tha gwlaskath gwrenz doaz. Tha voth bo gwreze, en\nnoer pecarra en neve.\n11 Ro tha nye an journama gon bara pub death.\n12 Ha gave tha nye gon pehasow, pecarra tel era nye\ngava angye neb eze peha war agon bidn.\n13 Ha na raze gon lewa en antall, buz gweeth nye\nthurt droeg. Rag an gwlaskath che a beaw han\nnearth han worrians rag nevra venitha.\nAnother version - 1992\n9 Agon taze nye, eze en neav: benegaz bo tha hanaw.\n10 Tha gulasketh gwrenz doaz. Tha vôth bo gwreze, en\nnoar pecarra en neav.\n11 Ro tha nye an journama gon bara pub deeth.\n12 Ha gave tha nye gon pehazow, pecarra tel era nye\n13 Ha na raze gon lêwa en antall, buz gweeth nye\nthurt droag. Rag an gulasketh che a beaw han\nnearth han worrianz rag nevra venitho.\nAndelna ra bo.\nSource: Gendall, R. R. M.: An Curnoack Hethow/Cornish Today, Teere ha Tavaz, Menheniot, Kernow, 1992.\n[furv goth/old version]\nAgan Tas ni, eus yn nev,\ndha vodh re bo gwrys yn nor kepar hag yn nev.\ndhe'n re na eus ow kammwul er agan pynn ni;\nmes deliver ni dhiworth drog.\nHayl Maria, leun a ras,\nyma'n Arloedh genes;\nbennigys osta yn mysk benynes,\nha bennigys yw froeth dha vrys, Yesu.\nMaria sans, Mamm Dyw,\npys ragon ni peghadoryon,\nlemmyn, hag yn eur agan mernans.\n'Credo' an Abesteli\nMy a grys yn unn Dyw, an Tas ollgalloesek,\nGwrier nev ha nor,\nMy a grys yn Yesu Krist, y unn Vab dineythys, agan Arloedh.\nEv a veu omdhegys gans an Wyrghes Maria.\nEv a wodhevis yn-dann Pontius Pilat,\na veu krowsys, a verwis, hag a veu ynkleudhys.\nEv a dhiyskynnas bys yn bys an re varow.\nY'n tressa dydh, y tassorghas.\nEv a yskynnas dhe nev\nhag yma ev a'y esedh a-barth dheghow dhe'n Tas.\nEv a dheu arta dhe vreusi an re vyw ha'n re varow.\nMy a grys y'n Spyrys Sans,\ny'n Eglos sans katholik,\nyn kommunyans an sens,\nyn dehwelans peghosow,\nyn dasserghyans an korf,\nhag y'n bywnans heb dhiwedh.\nSin an Grows\nYn hanow an Tas, ha'n Mab, ha'n Spyrys Sans.\n'Gordhyans re bo dhe'n Trynsys Sans'\nGordhyans re bo dhe'n Tas, ha dhe'n Mab, ha dhe'n Spyrys Sans,\nPar dell o y'n dalleth, dell yw lemmyn,\nha dell vydh bys vykken,\nbys yn bywnans heb dhiwedh.


Mathew 7 (ABK) - Bible Society\nMathew 7 ABK\nBreusi Tus Erell\n1‘Na wrewgh breusi ma na vewgh hwi breusys; 2rag gans an vreus may hwrewgh hwi breusi dredhi, hwi a vydh breusys, ha gans an musur may fusurowgh hwi ganso, y fydh musurys dhy'hwi. 3Ha prag y hwre'ta mires orth an motta usi yn lagas dha vroder, mes ny verkydh an geber usi yn dha lagas dha honan? 4Po fatell yll'ta jy leverel dhe'th vroder, “Gas vy dhe denna an motta yn-mes a'th lagas”, hag awotta'n geber y'th lagas dha honan? 5Ty falswas! Kyns oll towl an geber yn-mes dhiworth dha lagas tejy hag ena y hwelydh diblans rag tewlel an motta yn-mes a lagas dha vroder. 6Na rewgh dhe'n keun an pyth yw sans, ha na dewlewgh agas perlys a-rag mogh, rag own i dh'aga threttya yn-dann dreys ha treylya dh'agas skwardya hwi.\nGovynn, Hwila, Knouk\n7‘Govynnewgh hag y fydh res dhywgh, hwilewgh ha hwi a gyv, knoukyewgh hag y fydh igerys dhywgh; 8rag peub neb a wovynn a dhegemmer, ha neb a hwila a gyv, ha dhe neb a gnouk y fydh igerys. 9Po py den eus ahanowgh, orto mar kovynn y vab bara, a re dhodho men? 10Po mar kovynn ev pysk, a re dhodho sarf? 11Hwi, ytho, ow pos drog, mar kodhowgh ri rohow da dh'agas fleghes, pygemmys moy y re agas Tas y'n nevow dhe'n re a wovynn orto! 12Kekemmys ytho a vynnowgh orth tus gul ragowgh hwi, henna gwrewgh ragdha i; rag hemm yw an lagha ha'n brofoesi.\nAn Porth Kul\n13‘Ewgh a-bervedh der an porth kul; rag ledan yw an porth hag efan yw an fordh a led dhe dhiswrians ha lies yw an re a wra entra dredhi; 14mes kul yw an porth hag ynn yw an fordh a led dhe vewnans, ha tanow yw an re a's kyv.\nGwydhenn Godhvedhys dre hy Frut\n15‘Bedhewgh war a fals profoesi, neb a dheu dhywgh yn gwisk deves, mes war-ji yth yns i bleydhi ow ravna. 16Hwi a wra aga aswonn der aga frut. A guntellir grappys dhiworth spern po figys dhiworth askall? 17Yn kettella pub gwydhenn dha a dheg frut da, mes gwydhenn bodrek a dheg drog frut. 18Ny yll gwydhenn dha doen drog frut, na byth moy ny yll gwydhenn bodrek doen frut da. 19Pub gwydhenn na dheg frut da a vydh treghys dhe'n dor ha tewlys y'n tan. 20Herwydh aga frut ytho hwi a's aswonn.\nBythkweth ny'gas Aswonnis\n21‘Nyns a a-bervedh yn gwlaskor nev pubonan a lever dhymm, “Arloedh, Arloedh”, mes ev neb a wra bodh ow Thas eus yn nevow. 22Lies huni a lever dhymm y'n jydh na, “Arloedh, Arloedh, a ny wrussyn profoesa yn dha hanow jy, hag yn dha hanow tewlel yn-mes dywolow, hag yn dha hanow gul meur a oberow galloesek?” 23Hag ena my a dheklar dhedha, “Bythkweth ny'gas aswonnis; diberthewgh dhiworthiv, hwi dhrogoberoryon!”\nAn Re a Woslow ha'n Re a Ober\n24‘Pubonan ytho a woslow ow geryow ma hag a's gwra, a vydh hevelebys dhe wour fur neb a dhrehevis y ji war an garrek; 25ha'n glaw a goedhas ha'n livow a dheuth ha'n gwynsow a hwythas ha deghesi war an chi na mes ev ny goedhas, rag y vos selys war garrek. 26Ha pubonan a woslow ow geryow ma mes heb aga gul a vydh hevelebys dhe wour foll neb a dhrehevis y ji war dir tewesek; 27ha'n glaw a goedhas hag y teuth an livow, ha'n gwynsow a hwythas ha deghesi war an chi na, hag ev a goedhas, ha meur o an terroes anodho.’\n28Ha pan worfennas Yesu an lavarow ma, an bobel a's tevo marth a'y dhyskas; 29rag yth esa ev orth aga dyski kepar hag onan a'n jevo galloes ha na kammenn vyth avel aga skribys.


Compare Bible readings for Marc 10 in the ABK and the ESV - Bible Society\n1Hag ev a sevis alena ha dos bys yn oryon Yudi ha dres an Yordan; ha routhow a dheuth war-barth dhodho arta, ha kepar dell o y us, ev a's dyski arta. 2Ha Fariseow a dheuth ha govynn orto, orth y brevi, ‘Yw lafyl, gour dhe dhidhemmedhi y wreg?’ 3Hag ev a worthybis ha leverel dhedha, ‘Pandr'a worhemmynnis dhywgh Moyses?’ 4Yn-medhons, ‘Moyses a ros kummyas dhe skrifa lyther torrva demmedhyans ha'y gorra hi dhe-ves.’ 5Mes Yesu a leveris dhedha, ‘Rag kaletter agas kolonn ev a skrifas dhywgh an gorhemmynn ma. 6Mes dhiworth dalleth an kreashyon “Duw a's gwrug gorreydh ha benynreydh.” 7“Rakhenna y hwra den gasa y das ha'y vamm, ha glena orth y wreg,10:7 War-lergh re a'n dornskrifow nyns usi omma an geryow ha glena orth y wreg. 8ha'n dhew a dheu ha bos unn kig”; ma nag yns namoy dew, saw unn kig. 9An pyth a junyas Duw, ytho, den na wres y ranna.’\n10Hag arta y'n chi, y dhyskyblon a wovynnas orto10:10 Hag arta y'n chi, y dhyskyblon a wovynnas orto: Po Hag y'n chi, y dhyskyblon a wovynnas orto arta. a-dro dhe hemma. 11Hag yn-medh ev dhedha, ‘Neb a worro y wreg dhe-ves, hag a dhemmettho onan arall, a wra avoutri er hy fynn. 12Ha gwreg pan worro hy gour dhe-ves ha demmedhi onan arall, hi a wra avoutri.’\n13Hag i a dhegi dhodho fleghesigow, may hwrella aga thochya; ha'n dhyskyblon a geredhis an re a's dug.10:13 a geredhis an re a's dug: War-lergh re a'n dornskrifow a's keredhis. 14Mes pan welas Yesu henna, ev a veu serrys, hag a leveris dhedha, ‘Gesiwgh an fleghesigow dhe dhos dhymmo vy, ha na wrewgh aga lettya, rag dhe re a'n par ma yw gwlaskor Duw. 15Yn hwir y lavarav dhywgh, piwpynag na dhegemmerro gwlaskor Duw avel fleghik, ev ny enter dhedhi mann.’ 16Hag ev a's kemmeras yn y dhiwvregh, hag a worras y dhiwla warnedha, hag a's bennigas.\n17Ha pan esa ev ow mos yn-kerdh war an fordh, nebonan a boenyas dhodho ha koedha war benn-dewlin a-ragdho, ha govynn orto, ‘A Vester mas, pandr'a wrav may hylliv erita bewnans heb diwedh?’ 18Ha Yesu a leveris dhodho, ‘Prag y'm gelwydh mas? Mas nyns yw denvyth saw unnsel Duw. 19Ty a woer an gorhemmynnow, “Na wra avoutri, Na ladh,10:19 Na wra avoutri, Na ladh: War-lergh re a'n dornskrifow Na ladh, Na wra avoutri. Na lader, Na dhog kamm dhustuni, Na doell, Enor dha das ha'th vamm.” ’ 20Yn-medh ev dhodho, ‘A Vester, my re withas oll an re ma a-dhia'm yowynkneth.’ 21Mes Yesu, ow mires poran warnodho, a'n karas, hag a leveris dhodho, ‘Unn dra a fyll dhis: ke yn-rag, gwerth pup-tra eus genes, ha ro dhe'n voghosogyon, ha ty a' fydh tresor yn nev; ha deus,10:21 hol vy: War-lergh re a'n dornskrifow kemmer yn-bann an grows, ha hol vy. hol vy.’ 22Mes keudh a'n jeva orth an lavar na hag yth eth trist dhe-ves, rag yth esa dhodho meur a byth an bys.\n23Hag ow mires a-derdro, Yesu a leveris dh'y dhyskyblon, ‘Assa vydh kales dhe'n re a's tevo rychys entra dhe wlaskor Duw!’ 24Ha marth o gans y dhyskyblon a'y lavarow. Mes Yesu a worthybis arta ha leverel dhedha, ‘A fleghes, ass yw kales dhe'n re a drest yn rychys10:24 War-lergh re a'n dornskrifow nyns usi omma an geryow dhe'n re a drest yn rychys. mos a-ji dhe wlaskor Duw! 25Esya yw, kowrvargh dhe dremena dre graw naswydh, es dell yw dhe dhen rych entra dhe wlaskor Duw.’ 26Ha marth a's teva dhe voy, ow leverel an eyl dh'y gila, ‘Piw, ytho, a yll bos selwys?’ 27Yesu a viras orta ha leverel, ‘Henn yw dres galloes tus, mes gans Duw ken yw; gans Duw pub tra a yll bos gwrys.’\n28Peder a dhallathas leverel dhodho, ‘Otta, ni re wrug gasa pup-tra, ha'th holya jy.’ 29Yn-medh Yesu, ‘Yn hwir y lavarav dhywgh, nyns eus denvyth, neb re wrug gasa chi, po breder, po hwerydh, po mamm, po tas, po gwreg,10:29 War-lergh re a'n dornskrifow nyns usi omma po gwreg. po fleghes, po tiryow a-barth dhymmo vy hag a-barth dhe'n aweyl, 30na'n jevydh kanskemmys lemmyn y'n termyn ma: chiow, ha breder, ha hwerydh, ha mammow, ha fleghes, ha tiryow, gans helghyans; hag y'n oes a dheu, bewnans heb diwedh. 31Mes lies yw kynsa a vydh diwettha; ha diwettha, kynsa.’\n32Hag yth esens war an fordh ow mos yn-bann dhe Yerusalem; hag yth esa Yesu ow mos a-dheragdha, ha marth o gansa; hag own a's teva an re esa owth holya. Hag ev a gemmeras an dewdhek arta a-denewen, hag a dhallathas derivas dhedha pana daklow a vedha ow hwarvos dhodho: 33‘Otta, mos a wren yn-bann dhe Yerusalem, ha Mab an den a vydh daskorrys dhe'n bennoferysi ha dhe'n skribys; hag i a wra y dhampnya dhe'n mernans, ha'y dhaskorr dhe'n Jentilys; 34hag i a wra y skornya, ha trewa warnodho, ha'y skorjya, ha'y ladha; ha wosa trydydh ev a dhassergh.’\n41Ha'n deg, pan glewsons, a dhallathas bos serrys orth Jamys ha Yowann. 42Mes Yesu a's gelwis dhodho hag a leveris dhedha, ‘Hwi a woer, an re yw aswonnys avel rewloryon an Jentilys a wra lordya warnedha; ha'ga brasyon a's teves galloes warnedha. 43Mes yndella ny vydh yntredhowgh hwi; mes ahanowgh neb a vynno bos meur a vydh agas servont, 44hag ahanowgh neb a vynno bos kynsa, ev a vydh kethwas dhe bub den oll; 45rag Mab an den ny dheuth may halla bos servis, mes rag servya, ha dhe ri y vewnans yn daspren rag lies.’\n46Hag i a dheuth dhe Yeriko. Ha pan esa ev ow mos yn-mes a Yeriko gans y dhyskyblon ha routh veur, Bartimeus mab Timeus, beggyer dall, o esedhys ryb an fordh.10:46 Bartimeus mab Timeus, beggyer dall, o esedhys ryb an fordh: War-lergh re a'n dornskrifow mab Timeus, Bartimeus dall, o esedhys ryb an fordh ow peggya. 47Ha pan glewas bos henna Yesu a Nazareth, ev a dhallathas garma ha leverel, ‘Yesu, Mab Davydh, kemmer truedh ahanav.’ 48Ha lies a'n koskas, may tawa; mes ev a armas hwath dhe greffa, ‘Mab Davydh, kemmer truedh ahanav.’ 49Ha Yesu a sevis ha leverel, ‘Gelwewgh ev’, hag i a elwis an den dall, ow leverel dhodho, ‘Gwellha dha jer, sav yn-bann; ymava orth dha elwel.’ 50Hag ev, ow tewlel y vantell dhiwarnodho, a lammas yn-bann hag a dheuth dhe Yesu. 51Ha Yesu a worthybis dhodho ha leverel, ‘Pandr'a vynnydh orthiv y wul dhis?’ Ha'n dall a worthybis dhodho, ‘Mester, may hwellen vy arta.’ 52Ha Yesu a leveris dhodho, ‘Ke yn-rag; dha fydh re'th sawyas.’ Hag a-dhesempis ev a gavas y weles, hag a'n holyas y'n hyns.